Klika da konpromisoa : Irutxuloko Hitza\nKlika da konpromisoa\nEuskararen fase berri bat irudikatu nahi du 21. Korrikak: akzioarena eta konpromisoarena. Azken finean, Klika egitea aukera bat hartzea da, euskararen aldeko hautua egitea. Konpromisoak hartzeko garaia da, eta Donostian, 115 eragilek eta milaka herritarrek egin dute klika gure hizkuntzaren alde. Horietako batzuek euren konpromisoak azaldu dizkigute.\nAxuri Beltza kultur elkartea\nERDIALDEA / GROS\n«Korrika bukatzean, gure konpromisoarekin jarraituko dugu, euskara delako gure aukera, gure erabakia eta gure eskubidea».\nAxuri Beltza dantza taldeak kilometro eta erdi erosi du. Lehenengo zatian Axuri Beltzako idazkariak eta diruzainak eramango dute lekukoa. Bigarrenean, Zuhaizti eta Zubiri-Manteoko eskolako guraso elkarteko lehendakariek eramango dute. Lekukoa Gernikako Arbolaren pasealekuaren eta Maria Kristina zubiaren arteko bidegurutzean hartuko dugu, eta Erronda kalearen eta Mirakruz kalearen arteko bidegurutzean utziko dugu, han Zuhaizti eskolari pasako diogu lekukoa.\nGure artean euskaraz komunikatzen gara, eta euskararekiko dugun konpromisoa 365 egunekoa da. Hau da, gure egunerokoan euskaraz hitz egiteko konpromisoa hartu dugu. Korrikan parte hartuko dugun bigarren aldia da, eta parte hartzea erabaki dugu euskarak merezi duelako. Era berean, AEKri laguntza eman nahi diogulako. AEKren egoera kalera atera behar dela uste dugu, eta euskaldun berriak animatu nahi ditugu, bultzada bat eman nahi diegu. Bakarrik ez daudela adieraztea da gure asmoa.\nAurtengo Korrika amaitzean, orain arte bezala, gure konpromisoarekin jarraituko dugu, euskara delako gure aukera, gure erabakia eta gure eskubidea.\nIkatz kaleko tabernak\n«Gure tabernetan gure hizkuntzaren presentzia ezinbestekotzat jo izan dugu betidanik».\nGure kilometroa Parte Zaharreko Ikatz kaleko 10 tabernaren artean hartu dugu. Aurtengo Korrikan parte hartzeko erabakia hartuta geneukan aspalditik, eta egitasmoan parte hartuko dugun lehen aldia izango da.\nGure tabernetan, gure hizkuntzaren presentzia ezinbestekotzat jo izan dugu betidanik, eta aukera hau ez genuen galdu nahi. Gure ekarpen xumea egin nahi izan diogu euskararen aldeko borrokari.\nLekukoari dagokionez, oraindik ez dugu zehaztu zeinek eramango duen. Nahi dugu zerbait zabala eta parte hartzailea egin. Bezeroen inplikazioa bilatzeko asmoz, taberna bakoitzean zerrenda bat jarriko dugu boluntarioek izena eman dezaten, eta nahi duenak ekarpenak egiteko. Ondoren, zozketa herrikoia egingo dugu eta hiru pertsona izango dira irabazleak; pertsona horiek izango dira lekukoa eramango dutenak.\nOso kilometro koloretsu eta anitza izatea nahi dugu. Horretarako, kalea apainduko dugu. Era berean, kalea girotzeko gauzak egingo ditugula bermatu nahi dugu, eta tabernariok Tasaund System DJ-ekin musika saioa antolatu dugu.\nHonakoak dira 21. Korrikan parte hartuko duten Ikatz kaleko hamar tabernak: Belea, Aurresku, Larra, Ilargi, Urka, Belfast, Urraki, Herria, Suhazi eta Perku.\n«Aspaldi hasi ginen Korrikan parte hartzen, eta euskara gu guztion hizkuntza dela sentitzen dugulako egiten dugu bat egitasmoarekin».\nGure kilometroan lekukoa nork eramango duen oraindik ez dugu erabaki, baina aurreratu dezakegu aurpegi ezaguna izango dela guztiontzat. Anoeta Estadioaren aurrean egingo dugu korrika, han hartu baitugu kilometroa, eta Realeko Bultzada taldeak emango digu lekukoa.\nGuk urteak daramatzagu euskara plana lantzen Euskara Batzordearen bitartez, eta ondorioz, Realaren hizkuntza irizpideak finkatuta ditugu. Guk garbi daukagu Realarekin euskaraz erlazionatu nahi duen edozeini aukera hori bermatu behar diogula, eta horretan gabiltza. Baieztatu dezakegu euskarak bere lekua duela gure egunerokoan.\nAspaldi hasi ginen Korrikan parte hartzen. Urte asko dira dagoeneko. Euskara gu guztion hizkuntza dela sentitzen dugulako egiten dugu bat egitasmoarekin, eta uste dugu oraindik gu guztion bultzada eta babesa behar duela euskarak. Gainera, Korrikak ondo islatzen du Realak euskararekin duen konpromisoa. Gure esparrua Reala izanda, esparru kolektiboa da zuzenean, eta hortik euskararen geroa bermatzeko lagungarriak izango diren konpromisoak hartu eta jendartearekin partekatu nahi ditugu.\n«Auzoak epe motzean izango duen aldaketa kontuan harturik, euskararen aldeko kontzientzia hartzea garrantzitsua da».\nGure kilometroa Amassorrain Ikastolako gurasoek hartuko dute Añorgako klubarekin batera. Añorgako autobus geltokitik Añorga Txikirantz doan zatian dago gure kilometro banatua. Lekukoa hartuko duten gure eskolako ikasleak 6. mailako Olaia eta 5. mailako Amets izango dira. 16:30 aldera iritsiko da Korrika Añorgara, eta oso egun berezia izango da.\nGoizean hirugarren ziklokoek, Korrikaren bideoklipeko koreografia erakutsiko digute, eta Korrika Txikia egingo dugu. Eskola ordutegia ere motza izango da oporren bezpera delako, eta gurasoek jolasak, jarduerak, eta abar antolatu dituzte bazkaldu ondoren, festarekin jarraitu eta Korrika handiari itxaroteko.\nDonostiako beste eskola eta auzo batzuk ikusita, euskaldunak garela esaten du jendeak. Euskara da eskolan gehien entzuten den hizkuntza. Kalean, gehienak euskaldunak izan arren, lehen baino gutxiago entzuten dela esango nuke. Gainera, auzoak epe motzean izango duen aldaketa kontuan harturik, euskararen aldeko kontzientzia hartzea oso garrantzitsua izango da, haurren aurrean eredu izan eta Añorga euskalduna mantendu eta hobekuntzak emateko.\nXabi Aizpuru –ezkerrean– eta Asier Iriondo –eskuinean–, Atxiporra taldeko kideak.\n«Gure taldean euskaraz egiten dugu, baina ez beti. Halere, taldeko ‘belarriprest’ batzuk ‘ahobizi’ izateko bidean dira”.\nFutbolak batu duen pertsona talde bat gara Atxiporra taldea. Oso talde heterogeneoa gara, eta askotariko jatorrietako pertsonek osatzen dugu: bizkaitarrek, gipuzkoarrek, nafarrek, arabarrek, eta abarrek. Bartzelonan ere badugu kideren bat. Orain bi urte Korrikan parte hartu genuen, eta aurten ere errepikatzea erabaki dugu.\nOraindik ez dugu zehaztu nork eramango duen lekukoa. Aurreko Korrikan Atxipetu lehendakariak eta biok [Xabi Aizpuru] eraman genuen, hortaz, aurten besteren batek izango du ardura hori. Kilometroa Donostiara iritsi aurretik hartu dugu, Errekalde eta Añorga artean.\nGure taldean euskaraz egiten dugu, baina ez beti. Egia esan, nahiko nik nahiko nukeena baino gutxiago. Halere, taldeko belarriprest batzuk, ahobizi izateko bidean dira, eta hori oso pozgarria da guretzat.\nEsan bezala, bigarren urtea izango da lekukoa hartuko duguna, eta Korrikarekin bat egiteak euskara bultzatzeko balio duela pentsatzen dugu. Horregatik erabaki dugu berriz ere egitasmoan parte hartzea.\n«Biltzen dugun diruarekin kilometro bat erosten dugu, eta soberan gelditzen denarekin Korrikako materiala».\nOraindik ez dakigu aurten nork eramango duen lekukoa. Aurreko Korrikan bi gidarik eraman zuten, eta beti saiatzen gara euskara ikasten ari den norbaitek edo ikasteko saiakera egin duen norbaitek eramatea.\nBosgarren edo seigarren aldia da Korrikan parte hartuko duguna, eta beti egiten duguna da gure lantokian mahai bat jarri hainbat egunetan, jendeak nahi duen ekarpen ekonomikoa egin dezan. Biltzen dugun diruarekin kilometro bat erosten dugu, eta soberan gelditzen denarekin Korrikako materiala erosten dugu. Afari edo bazkari bat egiten dugu langileok eta ekarpena egin dugun guztion artean zozketa bat egiten dugu, eskuratutako materiala zozketatzeko. Duela bi urte egin genuen bazkarira hiru bertsolari gonbidatu genituen, bertsoak kantatzera.\nAurtengo kilometroa Kotxeren alboko kalean hartu dugu. Han emango digute lekukoa eta handik Ategorrietaraino jaitsiko gara; uste dut Zulo Zahar elkartekoei pasako diegula lekukoa. Dbuseko langileok parte hartuko ditugu, baina senideek eta lagunek ere gurekin batera atera ohi dira.\nKorrikan parte hartzea guretzat garrantzitsua da, gutako askok euskaraz bizi nahi dugulako, zaila izan arren.\nIrudian, Olaizolatarrak. Itsaso Olaizola –ezkerretik lehenengoa– eta Elaudi Olaizola –ezkerretik laugarrena–. (Argazkia: Antiguaotarrak kontsumo taldea)\n«Euskara tokikoa, garaikoa, eta ekologikoa da, eta gure kontsumo taldean hizkuntza-ekologistak ere bagara».\nEgokitu zaigun kilometroa 2059a da, Antiguako Erregezain kalean. Kontsumo taldea sortu zenetik daramagu Korrikan parte hartzen, eta lekukoa eramateko irizpide desberdinak jarraitu ditugu. Gure kontsumo taldean parte hartzen duten ekoizleei esker ona azaltzeko balio izan digu batzuetan, eta baita kontsumo taldeko partaideei ere. Aurtengoan taldeko belaunaldi gazteari zabaldu diogu aukera, eta 12 urteko Elaudi Olaizolak eramango du lekukoa bere amarekin, Itsaso Olaizolarekin.\nHasiera hasieratik kontsumo taldean argi izan dugu euskaraz funtzionatuko genuela. Hori da gure artean komunikatzeko modu naturala, eta bai talde barneko komunikazioa eta baita kanpora begirakoa (sare sozialak, kartelak, jarduerak, eta abar) euskaraz egiten ditugu. Ekoizleak bilatzeko ere, ezinbestekoa ez bada ere, euskaraz komunikatu ahal izatea irizpide garrantzitsua da.\nGure kontsumo taldearen helburuen artean, elikadura burujabetzaren alde aritu eta bertako baserritarrei bulkada emateaz gain, beti egon da auzoko ekimen desberdinetan parte hartzea. Denok gara boluntarioak talde honetan eta beti ezin dugu nahi bezainbeste indar jarri arlo honetan, baina Korrikaren bitartez euskara babestu eta sustatzeko aukera baliatzea hasieratik izan dugu argi. Euskara, tokikoa, garaikoa eta ekologikoa da, eta gure kontsumo taldean, hizkuntza-ekologistak ere bagara.


Ongi zegoenean Axi pixka bat aurretik joaten zenez, aurretik uztea erabaki du Josebak, lehengora itzuliz-edo sorginkeria gerta daitekeelako esperantzarekin. Istripua gertatu zenean haserre izan ez balira sikiera, beharbada ez zitzaion gertatuko! Aurretik, lehen bezala, aztikeria gerta dadin. Zein da buruzagia: aurretik doana edo aurretik joaten uzten diona? Orain ohartu da urteetan izandako gogoeta hori ez ziola Axiri aitortu, edo harekin eztabaidatu, hari horrenbeste gustatzen zitzaizkion “informazio hutsune” batean eroriz; informazio hutsuneak: edozein bikote bizimoduk beharrezko dituen zulo beltzak, baina askotan arazo larriak sortzen direnean kidearen erabateko alderdi ustekabekoa azalarazten dutenak, ilargiaren alde ezkutua agertuko bailitzan.\n“Aizu, Axi” bota dio atariko atea zabaltzen dion bitartean, “zu beti joan zara aurretik gure harremanean, irudi izan dut zuk gidatu izan duzula gure artekoa”, nahiz eta gezurra dela jakin.\nAxiren begi durduzatuak galduta aritu dira une batean, Josebarengandik portaleko ispilu handira, ispilu handitik portalera, ardailan, iruditu zaio Josebari, garunak zaratak eginen balizkio bezala.\n“Agintzen duenak agintzen du, hor ez dago zalantzarik. Ez etorri niri zure filosofiakeria horiekin” erantzun dio, ironikoki pentsatuko luke, ironiarendako ere oroimena —gogoan gordetako lehendabiziko irudia zeinaren gainean paratzen baita kalkomania batean bezala bigarrena, eta dagoen desberdintasunetik sortzen baita— beharrezkoa dela jakinen ez balu.\nAurretik iragan zaio, lehenago pisuko atetik bezala, erronkari eta zabar.\nBat-batean Josebari zutiago iruditu zaio, oldarkorrago, eta berriz ere, lehengoago, esperantza apurrak sortzen dizkiola.\nBaina berehala iraungi zaio adakera, kalearen erdian noraezean agertu zaionean. Hurbildu eta besotik hartu duenean itzuli da Axi bere baitara, oraindik antolatzeke den hiri plano horretara.\nBesotik heldu eta plazan behera hasi dira biak. Badaki geldoa izango dela paseoa, baina honezkero kalkulaturik du —egunerokotasuna irakasle abil eta zurruna bilakatu da— zenbat denbora behar duten paseoa egiteko, zenbat itzuli Bidebarrietako Liburutegira ailegatzeko, Bego eta Pello Muñoz Eugiren arteko Euskal Kultura Gaur izenburuko mahai-inguru horretara. Aurreikusia ez duen bakarra Axiren errebelazioa da, Deustuko Erriberara ailegatu eta bertan... Bertan zer? Neurologoak eta zantzuek —horretan ere egunerokotasuna irakasle abil eta zurruna da— bestela erakutsiko diote; baina egin egin beharra du, hartutako erabakia gauzatu ahal izateko. Josebak nabari dezake Axiren gorputzaren hondoko dar-dar antzeko bat, makineria baten burrunbaren antzeko zerbait, orekaren ezegonkortasuna adierazle duela. Axi izaten zen Josebari bizitzaren ezegonkortasunari buruz errieta egiten ziona, batez ere azken boladan, Josebak betikotasuna, haien arteko harremanean, demagun, aipatzen zuenean. Jainkoa betiko, erantzun zion zakar Axik, behin estuturik zakarra izaten baino ez baitzekien. Zakar, lehentxeago izan den moduan, eta horretara, pentsatu du Josebak, urteak joan urteak etorri, ez da ohitu, ezta ohituko ere, zakarkeria, askotan, segurtasun eza delako, zuritzea gorabehera.\nKristo kaleko eskaileretan behera jaitsi dira biak besotik helduta, Axi osasuntsuak, Axi Axi zenekoak, neurri batean erridikulua zen maskulinitatea eraikitzeko zuen modu ponpoxo hark inondik inora onartuko ez zuen moduan —askotan Josebari maskulinitatearen irudi estereotipatuaren parodia iruditzen bazitzaion ere, halako xamurtasun bat sortzen zion, Axi ohartzen ez bazen ere, ezinaren elbarria azalarazten ziolakoz—, besotik helduta joatea afektu erakustea zen neurrian ez-maskulinotzat jotzen baitu gizontasunak eta euskalduntasunak bat egiten duten gune ilun horrek, haurtzaroko eajko ikastoletako kode etikoaren prediku ez-ahoskatuak eraginik.\n“Eskailera hauek ere konpondu egin beharko lituzkete” bota du Axik, azken egun hauetara arte izan ez duen iniziatibaz.\nJosebari poza egin zaio betikoagatik. Askotan pentsatzen du bere bizitza erredundantzia bihurtu zaiola azken urte honetan, atzera eta aurrera baina inora ez doan zerbait. Axi hobetuko da, hobetuko da, hobetu da.\nBilbo narras hartatik gelditzen den adabaki bakarra Kristo kale iluna dateke, laurogei eta laurogeita hamarreko hamarkadetako usain harekin, Bilbo-Berri parke tematikoan iraganaren kistch moduan gelditzen den zati bakarrenetakoa, Atxuri inguruko zatiren batekin. Txato eta Axi gutxitan bezala ados egoten ziren horretan.\n“Axi, hemendik” seinalatu dio, Oteizaren eskultura aurrean dutela.\nAxik zalantza egin du, Zazpi Kaleetara begiratzen duen bitartean. Igual amets bat irudituko zaio, pentsatu du Josebak.\n“Hutsik nago” horretatik Josebak ezin du irudikatu Axiren konszientziak, irudikapen sentsorialen irudikapenez osaturiko aktibitate elektriko horrek zer eite duen. Neurologoak ebatzitako ziria: “Neuronak hil zaizkio”. Kito.\n“Akordatzen zara, Axi?”.\nEgun hartan ikusitakoa irudikatzen saiatu da. Zubiak ikusiko zituen, Zubi Zuri, La Salve, Arrupe pasarela, Deustuko zubia. Nola egongo zen marea? Zein kolore izango zuen urak, egun batzuetako arrea, beste batzuetako berunkara?\n“Akordatzen zara?” galdetu dio, antsia handiagoz.\n“Hemen ibili zinen azken aldiaz?”.\nAxik ezezkoa bota dio zakar.\nGeldo doaz, saiatuagatik Axi pixka bat atzerago, atezuan bera, haren erreakzioak ikertu, aztertu eta interpretatu nahian.\nBaina onartu behar du han aurrean, urruti-urrutian, Deustuko Erribera baino lehentxeago Euskalduna zubia ageri zaiola, esperantzak zaputz egin diola, “azken aldiz, hemendik aurrera ez baita izango esperantzarik”.\nAduanaren fatxada ikusi du. Moilaren iluna, laurogeiko hamarkadako Bilbo ilun hura. Orain pentsatzen paraturik, nola izan zezakeen burgesia hark bere hiria horren zikin? Askotan sutu egiten da, Axi bezala, hiriaren parketematikotzearen kontra mintzatzen direnen kontra. Bilbo hau Bilbo hura baino ederragoa da; egia da, hala ere, Bilbo honen eta, demagun, antzeko prozesua iragan dutelakoz, Turinen arteko aldea txikiagoa dela. Nolabait edertzeak berdindu egin ditu, edertasuna bat eta bakarra balitz bezala, eta igual, izan, hala da.\nOngi gelditzen da Aduanaren fatxada hori eraikin gorria barnean duela. Zer pentsatuko dute ondokoek horrelako barrokokeriak ikustean. Gustatu eginen zaizkie edo adabakien juntatze itsusi eta zentzugabea baino ez zaie irudituko? Auskalo.\nEzkerretara Guggenheim eta armiarma eskultura metalezkoa.\nAxik ijarari heldu dio eskuekin. “Mina dut ezkerreko ijaran”.\nJosebak ez du atzeratu beharrik izan, geldotasuna areagotzearekin nahikoa izan da Axi beregana hurbiltzeko.\n“Gutxi ibiltzeagatik da hori” esan dio Josebak.\n“Zu beti igual. Sirenak entzuten ditut”.\n“Sirenak?”. Josebak begiak zorroztu ditu. Ez da sirenarik aditzen. “Ez dago sirenarik, Axi! Non entzuten dituzu?”.\nAxik sorbaldak jaso ditu, ez dakielakoa eginez. “Sirenak eta zapatilla gorri batzuk”.\nJosebak barre egin dio esaldiaren absurdoagatik. “Zer esan nahi duzu? Begira Rafael Moneoren eta Alvaro de Sizaren eraikinak zein politak diren” bota dio Josebak, paisaiari errepararaziz paseoaren helburua berrezarriz, pentsatu du hitzaren egokitasunaz gogobeterik.\nAxik itsasadarraren beste aldera so egin du Josebaren begirada zaintzailearen pean.\nSirenak urrundu egin zaizkio. Zapatilla gorriek alde egin dute. Josebak, batzuetan, ergela ematen du polita hitza behin eta berriz erabiliz. Gezurra dirudi itzultzailea izatea!\nMila aldiz ikusi ditu eraikin horiek eta zer... zer daukate berri... zer daukate... betikoak dira...\nLa Salveko trafikoaren burrunba entzun uste izango zuten, Axiren bidez Josebak ez balu jakin zubian plastikozko hesiak paratu zituztenetik lehen haizearen arabera entzuten zen zarata goraka egin eta eguratsean galtzen dela.\n“Akordatzen zara zerbaitez?”.\nJosebak ez dio ezer esan, ez du berezkoa izan beharko lukeena astindu edo bideratu nahi.\n“Pasatu al zaizu ijaretako mina?”.\nOraindik hor du. Pausoak eman ahala tenkatzen dion indar baten modura, mina izatera ailegatu barik, oinaze.\nMotel joaten da, askotan haserre antzean, Joseba aurretik norbaitekin hizketan baldin badoa, batez ere. Eta asko maite baldin badu ere, bere buruari ametitu behar izan dio, psikologoaren laguntzaz, dena den, maitasuna baino sakonagoa dela gaixoa osasuntsuaren artetik bereizten duen lubakia. Eta lubakia hitz exkaxa da, izan ere, bi mundu ezberdin dira, bi galaxia, nahiz eta biak gizakiari egokitu. Axi gaixo bat da, eta gaixo bat ez da gizaki bat, gaixo bat gaixo bat baino ez da. Beste nonbait dagoen zerbait. Hobetuko balitz sikiera! Bakarrik doazela, bata aurrerago, bestea atzetik, Axi bakean joaten da, baina Joseba aurretik beste norbaitekin baldin badoa, muturtu bezala egiten da, bere apartekotasunaz ohartuko balitz bezala.\nArraunlari batzuk iragan dira, oihu erritmikoei arraunen zaplastaden soinua gehituz.\n“Begira, Axi, arraunlariak! Zenbat gustatzen zaizkizun!”.\n“Niri ez zaizkit arraunlariak gustatzen, pilotariak baizik”.\n“Axi, zuri arraunlariak, pilotariak, harri jasotzaileak, bertsolariak, horiek denak gustatzen zitzaizkizun. Zertara dator hori orain?”.\nAxi, si-es-no gelditu da galderarekin. Ideiek jai egiten diote, etxe sail hutsak bezala sortzen zaizkio ia orube dirudien paisaian. Erantzun bat bilatzen saiatzen da, baina ez du aurkitzen. Horrek ardaila puntta bat sortu dio.\nBat-batean laster egiteko gogoa sortu zaio eta korrika atera da, kolokan baina abiadura handiz. Barnean nabari duen zerbaitengandik ihes egin nahi du.\nEzinegona. Ezinegonaren konponbidea La Salveko zubiaren azpian du, bertan egiten zuten jolas, akordatu da, txikitan angulak arrantzatzen, Pikorekin eta Xabierrekin. Olde bat bezala etorri zaizkio arrapaladan haurtzaroko oroitzapenak. Uribarri, Trauko kalea, auzotik ihes egin eta ibaia jaistera etortzen zirenean.\nKorrika egin, korrika egin, korrika egin Deusturaino, izebaren etxea. Uste du urte asko egon dela bizitzen Iruñean. Zergatik Iruñean? Han oposizioak gainditu zituelako, eta Joseba ezagutu zuelako. Joseba... non ote dabil Joseba? Deusturaino korrika egin. Nekez mugitzen du gorputza, lehen beste bat zen bere gorputza, gazteagoa, eta uste du zerbait pasatu zaiola, zerbait larria.\nOztopo egin du andre batekin. Hatsak hatsari emanik gelditu da andreari begira, andreak garrasi egiten dion bitartean. Zergatik?\n“Ez duzu ikusten non zoazen, edo!?”.\nGalduta sentitu da. Andrearekin doan gizona ere garrasika ari zaio. Ondotik iragaten diren ibiltariek erdi gelditu erdi aurrera egiten dute, gertatzen ari dena konprenitu nahian.\n“Ez duzu ikusten?”.\nAxi durduzatuta dago, sorbaldak beherantz, begiradaren moduan.\n“Atzeratua zara? Ez duzu ikusten?”, gizonak.\n“Ez naiz atzeratua” oldartu zaio Axi, zubipe horretan horixe esan baitzion behin Pikok, eta elkar jo zuten.\nAxik oharkabean gorputza aurrera bota du, hanka batekin bermea bilatzen duen bitartean. Joseba ailegatu denerako gizona babes jarreran dago, eta Axik bere kordoka guztiekin ukabila bilduta dauka muturka hasteko.\nBesotik heldu du, lasaitu nahian. Axik bazterrarazi egin du keinu zakar batez.\nLehendabiziko aldia da oraingo Axi honek halako ostia txarra erakusten duela, horrelako oldarra norbaiti kontra egiteko.\nAndreak eta gizonak eroei moduan begiratu diete. Beste paseante batzuk ere gelditu egin dira, bikoteari laguntza eskaintzeko moduan. Josebak bat-batean gazte punki batzuei bezala begiratu dietela sentitu du. Berrogeita hamarretara hurbiltzen, eta nahiago luke laurogeiko hamarkadako Bilbo zikin hartako bi gaztetxo balira, eta hementxe ostiaka hasi.\nBesotik heldu dio, mugiarazteko, baina Axi ezezkoan dago.\n“Zergatik?” galdetu du.\n“Zergatik zer?” arrapostu egin dio bikoteko gizonak. “Barkamena eskatu beharrean, zergatik galdezka. Nosajodido”.\nGizona oldartu egin zaie, gertatzen zenaren jakinminez gelditu diren bi gizonekin batera.\nJosebak Axi besotik heldu eta alde egiten hasi dira, gizona marmarrean atzean utzita. Deustuko zubipetik iragan dira.\nTelefonoak jo dio Josebari. Pili dela ikusi du. Ez luke hartu behar, hartzeak paseoaren helburutik aldendu egiten baitu, baina hurrengo asteko epailearen zitarengatik izango dela dakienez sakatu egin du ikur berdea.\nArretaz entzun ditu Axiren arrebaren azalpenak, begi batekin ur arreari so, bestearekin Axiren ibilera kordokariari.\nZintzilikatu duenean, “Dena agerian utzi behar” bota dio Axiri.\nAxik une batez ulertzekoa eginagatik ere, Josebak badaki ez dela gauza arrazonamendu luzeko ezer ulertzeko, eta, hala ere, zera kontatu nahiko lioke: epaile-tutorearen aurrean arreba Pilik niri zure tutoretza emateko eskaera baloratzeko bilera daukagu Bilboko epaitegietan, eta horretarako, Axi, nire diru kontuak ura baino garbiago agerrarazteaz gain, zureak xehe-mehe erakusteaz gain, zu eta biok zure istripuaren aurretik, Axi Axi zinenekotan, aspaldiko bikotea osatzen dugula frogatu behar dugu; eta horretarako zure arrebaren eta gure lagunen testigantzak behar izango ditugu, elkarrekin bizi ez ginelakoari epaileak paraturiko erreparoei aurre egiteko; Axi, noizbait ere, zuk Iruñean genuen elkarbizitzatik alde egin zenuelakoz; Axi, bestela Iruñean berregiten ari garen elkarbizitza —zer ironia— zaildu egingo zaigulako edozein erabaki hartzeko zure arreba Piliren —zeina uste ez bezala oso ongi portatzen ari baita— baimena behar izango dugulako; hori dena azken esperantza betetzeraz, bestela askatu egingo baitzaitut, seguru nago, zuk nahiko zenukeen moduan, San Frantziskon hileta hartan esan zenidan bezala. Hori dena esango lioke Axiri, ulertzen duelako susmo txikiena balu, baina ia seguru dago ez liokeela entendituko. Eta paseoaren helburua beste bat da gainera.\nTigre eraikina eskuinetara. Euskalduna jauregia ezkerretara. Euskalduna zubia. Azpitik pasatu dira. Deustuko Erribera. Josebak ez daki non izan zen zehazki, baina badaki errepide zati hau iraganda mugaz betalde egongo direla, Axiren oroimena astin daitekeen tokian.\n“Hau zen zuen haurtzaroko muga ez, Axi? Harantzago ezin zenutela joan aipatzen zenidan”.\n“Sirenak entzuten ditut!”.\nEta lasterka hasi da Deustu alderantz Ibaizabaletik ihesi, Joseba durduzaturik gelditu den bitartean. Haren atzetik lasterka hasi denean, bidegorritik datorren batekin tupust egin eta lurrera erori dira biak. Hankan mina hartu du. Txirrindularia lurrean dago, bizikletaren gainean erorita, haserrea aurpegian. Joseba altxatu eta arrapaladan desenkusa botarik lasterka hasi da herrenka. Axi ez da inon ageri. Euskalduna zubiaren oinarriak, azpian dagoen haurrendako jolastokia, harantzago Deustuko kaleak. Arnasestuka gelditu da, zeharka atzera begiratuz txirrindularia altxatzen ikusi duelarik. Ohartu denerako desagertua du zubiaren oinarrien artetik. Ez da inon ageri. Ez da inon ageri. Semafororaino hurbildu da. Eraikin marroixka-arreak ditu aurrean, eskola eta kiroldegia, parke antzeko hau, Bilboko toki abegitsua, Botikazar. Ez da Axi ageri. Ez zuen honaino ekarri behar. Nonbait zerbait mugitu zaio. Baina mugitu izanak beharbada... Josebari esperantza egin zaio berriz ere.\nArnasestuka ari da. Luis Power kalean gora egin du, 112ra deitu beharko lukeen galdezka. “Senarra; ez, nobioa; ez, bikotekidea galdu dut. Ez du oroimenik, baina uste ez bezala kordoka utzi eta herioak harturik egiten du laster, ez du jakiten non dagoen, ez daki non bizi den; bilbotarra da, baina Iruñean bizi gara istripuaren ondoren; asko maite dut; geldotasunera kondenatu nau; Deustuko Erriberan, Zorrotzaurreko bidean eman zion bihotzekoak, eta zerbait pasatu zaio, igual gogoratzen hasi da”.\nBlas de Oteron barna ibili da; Iruña kalean, ageri ez; De Madariaga, ageri ez; Agirre Lehendakariaren etorbidea. Trafiko sarriaren burrunba. Axiren arrastorik ez.\nTelefonoa atera du eta Begoren zenbakia markatu du. Inor ez. Bego, behar denean inoiz ez dagoen inor hori.\nFerreteria Deusto. Iruña kaletik behera egin du. Araba kalea; Burgos kalea; Blas de Otero, berriz; Gipuzkoa kalea; Logroño; Santander; Jon Arrospide; Botikazar.\nBerehala jo du begiz haren silueta kordokaria.\nHaurren jolastokira ailegatu denean, alaitu egin da Axiren bisaia izutua.\nBesarkatu egin du.\n“Sirenak entzuten ditut. Eta zapatila gorri batzuk. Zer egiten dut hemen?”.\n“Baina, Axi, zerbait gogoratzen duzu? Bihotzekoak eman zizun”.\nBeldurra bisaian. Beldurrak kolore hori du, gorria ia, begi irekiak, odola aurpegirantz.\nEuskalduna zubirako eskailerei erreparatu die. Txirristak. Balantzinak. Kulunkak.\n“Bai, zuri” egin dio gogor.\nHanka puntetaraino erori zaio esperantza. Ostia txarrak hartu du eta zaplasteko bat jo dio, jo ahala damutzen zaiola.\nAxiri harria lakoa paratu zaio aurpegia. Sirenak isildu zaizkio. Eskua eraman du aurpegira. Beldurraren kariaz atzera eman ditu pauso bi. Eta lasterka hasi da berriz ere itsasadarrerantz.\nJosebak behera jaitsi du airean zuen eskua. Jo egin du. Jo egin dut, errepikatu du hondoan urtebeteko zaintzaren ordaina delako plazerak toki egiten diola, eta bere burua barkatzeaz gain zapuzturik, berehala ohartu delako paseoak —susmatzen zuen bezala— ez duela ezertarako balio izan.\nBarandaren kontra estutu du eta berriz ere besarkatu.\n“Jo egin nauzu”.\nEz daki noraino ohartzen den Axi bere baitako barkamenaren bikoiztasunaz.\n“Barkatu” desenkusatu da berriz ere, Axiren erreseteatzea azkarragoa izan dadila desiratuz.\nEta halako batean gertatu da. Begien keinadagatik, gorputzaren jarreraren aldaketa nabariezin batekin badaki Axiren errealitatea berriz ere hasi dela, jada ez duela gogoratzen jo egin duela.\nTaxi bat gelditu du Botikazarrean. Bidebarrietako liburutegira ailegatu direnerako publikoa atarian dago jada. Erlojuari so egin dio. Bukatua behar du. Hantxe agertu zaizkio Bego eta Pello Muñoz Eugi, bakoitza zenbait alde. Berehala ohartu da mahai-ingurua gatazkatsua izan dela. Ez du ezer jakin nahi. Agurtu eta etxera doazela esan die. Bakoitzarendako hitz berdinak erabiliz. Ez dago txorradatarako. Bihar egun handia izango da.


"No-code" fenomenoa gelditzeko etorri da (online) - Euskadi+innova\n"No-code" fenomenoa gelditzeko etorri da (online)\nAzkenaldian, asko zabaldu da "no-code" terminoa. Horren inguruan oraindik ezer entzun ez baduzu, bada garaia mugimendu honekin bat egin dezazun, izan ere, erabateko iraultza ekarriko du gailu mugikorrentzako aplikazioen eta webguneen garapenaren esparrura.\nHain zuzen ere, dagoeneko ekosistema bat, hau da, industria txiki bat, osatu da mota honetako tresnak garatzeko lanetan jarduten dena. Software irtenbideei buruz ari gara, zeinen bidez ahalegin handirik egin behar izan gabe eta programazio ezagutzarik izan gabe webguneak edo mugikorrentzako aplikazioak gara ditzakegun oso denbora laburrean.\nJardunaldi honetan "no-code" tresnak sakonki jorratuko ditugu: tresna horiek zer diren azalduko dugu, "no code" tresna batzuk aipatuko ditugu, adibide praktikoak ikusiko ditugu eta horiekin zer egin dezakegu ikusiko dugu.\nEguneroko bizitzan "no-code" tresnak erabiltzen hasteko interesa duten profesionalak edo dagoeneko "no-code" tresnak erabiltzen dakiten baina horien inguruko ezagutzak eta aukerak sakondu nahi dituztenak.\nEz da beharrezkoa programazioko ezagutzak izatea.\nZer dira "no-code" tresnak?\nZer egin dezakegu tresna horiekin? Denetarako eta denentzako balio dute?\n"No-code" tresnen adibide ospetsuenak\nAdibide praktikoak eta azalpen-adibideak


600 kiloko finalean izateko azken aukera, gaur Elizondon - GARA\n600 kiloko finalean izateko azken aukera, gaur Elizondon\n18.00etatik aurrera, herriko pilotalekuan, lehen faseko azken saioa jokatuko da. Emakumezkoen 500 kilokoan, berriz, lehen ekinaldia izango da.\nAstebeteko atsedenaren ostean, gaur itzuliko da Euskal Herriko Sokatira Txapelketa, eta Elizondon izango da eguneko ekinaldia, 18.00etatik aurrera, bertako pilotalekuan.\nGizonezkoetan, 600 kiloko bigarren eta azken jardunaldia jokatuko da lehen fasean, eta bertan jakingo da zeintzuk jokatuko duten finala. Ibarra, Sokarri, Abadiño, Amaiur, Ñapurrak, Indarka-Baiona, Basaburua-Imotz eta 6 Conceyos izango dira lehian arituko diren taldeak. Lehen jardunaldian Sokarrik irabazi zuen eta gaur ikusi egin beharko da. Dena dela, taldeen lehen asmoa finalean izateko txartelak ziurtatzea da. Lehen jardunaldian Basaburua-Imotz eta 6 Conceyos geratu ziren azkeneko bi postuetan, eta emaitza errepikatzen badute, bi hauek geratuko dira finalik jokatu gabe.\nEmakumezkoetan, berriz, 500 kiloko lehen jardunaldia jokatuko da. Hiru talde besterik ari ez direnez, hiru jardunalditako ligaxka jokatuko dute, eta horren ostean punturik gehien batzen duen taldeak eramango du txapela. Badaiotz, Sakana eta Ibarra izango dira lehiatuko diren taldeak. 540 kilotan Badaiotzek aise irabazi zuen txapela, eta oraingorako ere faborito nagusi izango da, ez gaurko saioa irabazteko bakarrik, baita txapelketa bereganatzeko ere.\nEmozioa eta lehia bigarren posturako egon liteke, Ibarraren eta Sakanaren artean. 540 kilokoan lehia handia izan dute bi talde horiek eta pisu honetan ere horrela izan dezakete. Izan ere, Badaiotz beraien gainetik dagoela ematen du; horrela agertu zen 540 kilokoan, eta bera gainditzea oso zaila izango dute bi taldeek.


"Hizkuntz eskakizuna Eibarko Hirian 1900-1936" liburuaren aurkezpena — Eibar.ORG | Eibarko peoria\nHemen zaude: Hasiera / Albisteak / "Hizkuntz eskakizuna Eibarko Hirian 1900-1936" liburuaren aurkezpena\nEibarOrg 2011/01/20 10:22\nArgazkia: Badihardugu Euskara Elkartea\nAtzo, urtarrilak 19, Antxon Narbaizaren Hizkuntz eskakizuna Eibarko Hirian 1900-1936 liburua aurkeztu zuen Badihardugu Euskara Elkarteak Eibarko udaletxean. Aurkezpenean Antxon Narbaizarekin batera izan ziren Ainitze Oruesagasti Badihardugu Elkarteko ordezkaria eta Jone Telleria Eibarko Udaleko Euskara Normalizazio batzordeko batzordeburua.\nLan honetan Antxon Narbaizak XX. mendearen lehen hereneko giro politiko-ideologikoa aztertu ondoren, Eibarren, udalean batez ere, lanpostu publiko bat eskuratzeko zeuden hizkuntz eskakizunak ikertu ditu. Narbaizak lan ugari argitaratu ditu, eta, oraingo honetan, artxibo lan handia duen liburua utzi digu.\nLiburua 2010eko Durangoko Azokarako atera zuen Badihardugu elkarteak, eta elkartearen stand-ean egon zen salgai. Hemendik aurrera, Hizkuntz eskakizuna Eibarko Hirian 1900-1936 Eibarko liburu-dendetan egongo da salgai 10 euroren truke.\nIzenburua: Hizkuntz eskakizuna Eibarko Hirian 1900-1936\nEgilea: Antxon Narbaiza (Eibar, 1948)\nBadira urteak Badihardugu euskara elkarteak lanari ekin ziola. Debagoiena eta Debabarreneko hizkerak jaso eta zaintzea da bere helburua eta horretarako eskualde osoko 17 herrietako lagunak biltzen ditu bere baitan: irakasleak, idazleak, itzultzaileak, filologoak, teknikariak... Azkenaldian Euskal Herriko Ahotsak da bere proiekturik ezagunena, baina beste hainbat lan eta proiektu ere bideratzen ditu, betiere herri hizkeren eta euskalkien inguruan. Besteak beste, urtero urtero argitalpenen bat kaleratzen du. Antxon Narbaizaren liburua da bilduma horretako 7. alea. Aurretik, dialektologiak, euskalkiak, ahozko jardunak edota kalean hitz egiteko erak aztertu dira. Gainera, Deba ibarreko aditza ere batu du beste bilduma batean elkarteak. Gatzagatik hasi eta Mutrikuraino, herririk herri erabiltzen diren adizkiak eta aditz-taulak jaso eta argitaratu nahi ditu elkarteak. Dagoeneko 8 ale kaleratu ditu (Eibar, Elgoibar, Bergara, Elgeta, Mallabia, Oñati, Antzuola, eta Leintz bailarakoa).\netiketak: euskara, aurkezpenak, argitalpenak


“Jolasgunea moldatzeko prest gaude, baina ez botatzeko” - Atxondo - Anboto.org\n“Jolasgunea moldatzeko prest gaude, baina ez botatzeko”\nMaialen Zuazubiskar 2019-09-20 11:00\nAtxondoko guraso talde batek auzolanean egindako jolasguneak polemika piztu du herrian. Joan zen astean, Atxondoko alkateak ANBOTOri baieztatu zion "segurtasun neurriak betetzen ez zirenez" jolaslekua bota egingo zutela. Dena dela, gobernu taldekoek gurasoen "haserrea" ulertzen dutela diote eta kontua aztertzen dabiltzala. Irtenbide bat aurkitzeko lanean dabiltzala ere jakitera eman dute. Bitartean, ezin daiteke jolasgunea erabili.\nHainbat gurasok egin duzuen jolasgunea itxita dago, eta, beharbada, bota egingo dute. Nola hartu duzue erabakia ?\nNaiara Gongeta: Harrituta gaude. Uda hasieran udalak albiste bat kaleratu zuen gurasooi eskerrak emateko egin genuen lanagatik. Hala ere, euren ardura zela jolasguneak araudia eta segurtasun neurriak betetzea.\nAlaine Garitagoitia: Orduan, gobernu taldeagaz batu ginen, eta parkea legeztatzeko eman beharreko pausoak zeintzuk ziren ikusteko gelditu ginen. Bilera horretatik egun bira, udalak ohar bat kaleratu zuen. Segurtasuna bermatzeko egin beharreko aldaketak egingo zituztela zioen oharrak. Hori irakurrita, aldaketak egingo zituztelakoan geunden.\nBaina oraingoz ez da aldaketarik egon parkean, eta itxita jarraitzen du.\nA.G.: Abuztuan udaleko arkitektoagaz batu ginen. Hainbat arauhauste zeudela eta jolasgunea bota egin behar zela esan zigun. Txosten hori emateko eskatu genien, arkitektoak planteatzen zituen arazoak zein arauren araberakoak ziren jakiteko. Baina hile eta erdi pasatu da, txostenaren zain jarraitzen dugu eta jolasgunea bota gura ei dute.\nJolasgunea konpondu daitekeela diozue. Zertan oinarritzen zarete?\nN.G.: Profesional batzuekin egon gara eta, eurek diotenez, jolasgunea ez da horrenbeste aldatu behar legearen barruan egoteko. Beraz, aldatu ditzagun aldatu beharrekoak. Jolasgunea moldatzeko prest gaude, baina ez botatzeko.\nA.G.: Segurtasuna bermatzea garrantzitsua da, eta prest gaude zerbait kendu behar bada kentzeko. Zerbaitek araudia betetzen ez badu, edo konpondu ezin bada, kendu egiten da. Gainerli ezin bada, kendu egiten da.


AGINDUA, 2018ko abenduaren 17koa, Ingurumen, Lurralde Plangintza eta Etxebizitzako sailburuarena, zeinaren bidez iragartzen baita Ingurumen, Lurralde Plangintza eta Etxebizitza Saileko lanpostu huts bat izendapen askez betetzeko deialdi publikoa. - Eusko Jaurlaritza - Euskadi.eus\nAGINDUA, 2018ko abenduaren 17koa, Ingurumen, Lurralde Plangintza eta Etxebizitzako sailburuarena, zeinaren bidez iragartzen baita Ingurumen, Lurralde Plangintza eta Etxebizitza Saileko lanpostu huts bat izendapen askez betetzeko deialdi publikoa.\nSail honetan goi-kargudunaren idazkari izateko lanpostu huts bat dela eta, Euskal Funtzio Publikoari buruzko uztailaren 6ko 6/1989 Legearen 46.3.c artikuluan (1989ko uztailaren 28ko EHAA) xedatutakoarekin bat etorriz eta Funtzio Publikorako Zuzendaritzak aldeko irizpena eman ondoren, iragartzen da erabaki honen eranskinean zehazten den lanpostua izendapen askez betetzeko deialdia. Hona hemen deialdiaren:\nAipatutako baldintza beretan, honako hauek ere parte hartu ahal izango dute, baldin eta lanpostuen zerrendetan azaltzen bada deialdiko lanpostuak halako langileek bete ditzaketela: beste administrazio publikoetako karrerako funtzionarioek, irakaskuntzako karrerako funtzionarioek, Justizia Administrazioko karrerako funtzionarioek eta erakunde sanitarioetako estatutupeko langile finkoek.\nAipatutako langileek edozein administrazio-egoeratan egonda hartu dezakete parte deialdi honetan, honako egoera hauetan izan ezik:\nEginkizun-gabetze irmoa ezarrita badute, ezingo dute parte hartu egoera horrek dirauen bitartean.\nNorbere kontuetarako edo familia elkartzeko borondatezko eszedentzian egonik lanera itzuli baino lehen eszedentzian egon beharreko denbora ez badute bete.\nDeialdi hau Euskal Herriko Agintaritzaren Aldizkarian argitaratzen den egunean bete beharko dira eskatutako baldintzak. Esleitutako lanpostuak jabetzan hartu arte bete behar dira eskakizunak. Parte hartzeko betekizunak betetzen jarraitzen ez duten parte-hartzaileek ezingo dute esleitutako lanpostua jabetzan hartu.\nIngurumen, Lurralde Plangintza eta Etxebizitza Saileko Zerbitzu Zuzendaritzara bidali beharko dituzte eskabideak, agindu hau Euskal Herriko Agintaritzaren Aldizkarian argitaratu eta hurrengo egunetik aurrera 15 egun balioduneko epean. Eskabideetan, datu pertsonalak eta orain daukaten destinoa adierazi beharko dituzte hautagaiek.\nHautagaiek, eskaerarekin batera, «curriculum vitae» aurkeztu beharko dute, eta han honako hauek adierazi:\nIngurumen, Lurralde Plangintza eta Etxebizitzako sailburuaren agindu baten bidez ebatziko da deialdi hau. Ebazpen hori Euskal Herriko Agintaritzaren Aldizkarian argitaratuko da, eskabideak aurkezteko epea bukatu eta hurrengo egunetik hasita gehienez hilabeteko epean.\nLanpostua lortzen duen pertsonak jabetzan hartu beharko du lanpostua eta, hala badagokio, aurreko lanpostuaren titulartasuna galduko du.\nAgindu honek amaiera ematen dio administrazio-bideari. Beraz, haren aurka, aukerako berraztertzeko errekurtsoa aurkez dakioke agindua eman zuen organoari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera. Bestela, administrazioarekiko auzi-errekurtsoa aurkez daiteke, Administrazioarekiko Auzien Epaitegian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.\nIzena: goi-kargudunaren idazkaria (520010. kodea, 92. dotazioa).\nKokapena: Etxebizitza eta Arkitektura Zuzendaritza.\nSaila: Ingurumen, Lurralde Plangintza eta Etxebizitza Saila.


Lege oharra - GEDI\nIzaera pertsonaleko datuak erabiltzeko baldintza orokorrak eta babesteko politika\nMesedez, irakurri arretaz erabiltzeko baldintza hauek, webgune hau erabili aurretik. Webgune hau erabiltzeak esan nahi du erabiltzaileak inplizituki aitortzen duela baldintzak onartzea. Ados ez bazaude horiekin edo zalantzarik baldin baduzu, arren, ez zaitez erregistratu eta ez erabili webgune hau.\n1.- Nor gara\nGEDI Grupo de Promoción e Infraestructuras, S.A.; helbidea: Lugaritz pasealekua, 21 20108, Donostia, IFK: A-20040598. webgune honekin zerikusia duen edozein gai argitzeko, jarri harremanetan telefono honetan: 943 31 68 68.\nGEDI Grupo de Promoción e Infraestructuras, S.A. da gedi.es domeinuaren jabea.\n2.- Zer da GEDI Grupo de Promoción e Infraestructuras, S.A. webgunea.\nwww.gedi.es gune hau GEDI Grupo de Promoción e Infraestructuras, S.A. bere produktu eta zerbitzuei buruzko informazio gehigarria eskaintzeko sortu duen gune interaktiboa da.\nWebgune orok bezala, erabiltzeko baldintza batzuk eta pribatutasun-politika bat daukagu. Horri buruz, aurreratu egiten dizugu gure produktuak sustatzeko osagai burutsua eta dibertigarria eskaini nahi dugula eta orri honetan ez dela egiten produktuak saltzeko inolako jarduerarik.\nGEDI Grupo de Promoción e Infraestructuras, S.A. behar beste aldaketa tekniko egin ahal izango ditu gaikako sareetarako eta Interneterako konexioaren eta sistemaren kalitatea, errendimendua eta sistemaren eraginkortasuna hobetzeko.\n3.- Webgunearen jabetza eta erabiltzeko murrizketak\nGEDI Grupo de Promoción e Infraestructuras, S.A.da webgune honen jabea. Marka guztiak, eremu-izenak eta jabari intelektualaren gainerako eskubideak GEDI Grupo de Promoción e Infraestructuras, S.A.-renak dira. Horrenbestez, bertako inolako edukirik ezin izango da utzi, kopiatu, erreproduzitu, argitaratu, kargatu, bidali, transmititu, banatu edo ustiatu inolaz ere. Salbuespena da webgunea eta bertako edukiak haren xedearen arabera erabiltzea; eta deskarga eta kopia erabat pribatuak egin ahal dira; baina ezin izango da egin baldintza hauetan ezarritako erabilerak ez diren bestelakorik.\nAurrekoaren kontra eginez gero, GEDI Grupo de Promoción e Infraestructuras, S.A.ren egile-eskubideak eta gainerako jabetza-eskubideak urratuko dira. Edukiak hemen ahalbidetzen ez diren beste helburu batzuetarako aldatzea eta Erabiltzeko baldintza hauen ondorioetarako, debekatuta dago hemen aipatutako edukiak beste edozein Web edo informatika-saretan erabiltzea. erabiltzea GEDI Grupo de Promoción e Infraestructuras, S.A.ren egile-eskubideak eta gainerako jabetza-eskubideak urratzea da.\n4.- Webgunearen doakotasuna\nErabiltzeko baldintza hauek indarrean egongo dira webgune honetan aldatu gabe dauden bitartean. Eta GEDI Grupo de Promoción e Infraestructuras, S.A. eskubidea dauka edozein unetan haiek aldatzeko edo kentzeko; eta aldaketa horiek webgune honetan bertan jaso beharko dira.\n6.- Bermerik ez izatea\nGEDI Grupo de Promoción e Infraestructuras, S.A. ahalik eta gehien saiatu da webgune honen eta bertako edukien kalitatea zaintzen. Hala ere, Internet bitartekoaren ezaugarriak direla eta, GEDI Grupo de Promoción e Infraestructuras, S.A. ez ditu bermatzen webgunean sartutako edukiak; ezta webgune honen funtzionaltasunaren prestutasuna eta jarraipena ere; ez eta matxurak ere, edo webgune honetan edo bere zerbitzarian sistemarentzat kaltegarri diren birusik edo beste elementurik ez egotea; horrek ez du esan nahi etengabe ahalegintzen ez garenik horrelako edozein gorabehera saihesteko. GEDI Grupo de Promoción e Infraestructuras, S.A. ez da erantzule egiten webgune honetako edukien erabilerak direla-eta.\nAurreko baldintzan esandakoaren ondorioz eta Internet bitartekoaren berezitasunak direla eta, GEDI Grupo de Promoción e Infraestructuras, S.A. ez da erantzule izango inolaz ere, ezta axolagabekeriagatik bakarrik ere, webgune honetako materialak erabiltzeagatik edo erabili ezinagatik sor litezkeen edozein motatako kalteen aurrean, ezta GEDI Grupo de Promoción e Infraestructuras, S.A. edo hark baimendutako edozein ordezkari aurretik ohartarazita badaude ere kalte horiek gerta litezkeela. Erabiltzailearen aurrean, kalte guztien aurrean, axolagabekeria barne baina ez hartara mugatuta, galeren eta eskarien aurrean, GEDI Grupo de Promoción e Infraestructuras, S.A.ren erantzukizuna inola ere ez da izango erabiltzaileak web honetara sartzeko ordaindu duen kopurua baino handiagoa.\nWebgunera nor edo nortzuk sartu daitezkeen eta non kokatuta egon daitezkeenen inguruan, GEDI Grupo de Promoción e Infraestructuras, S.A. ez du inolako kontrolik. Webgune honen erabiltzaileak, baita GEDI Grupo de Promoción e Infraestructuras, S.A. ere bere barrutiari berari espresuki uko eginda, Donostiako Auzitegi eta Epaitegien jurisdikzioaren barruan daude, webgune honekin zerikusia daukan gatazka edo erreklamazio oro erabakitzeko.\n9.- Baldintza hauek onartzea\nWebgune honen erabilerak, erabiltzaileak baldintzak inplizituki aitortzen dituela suposatzen du. Erabiltzaile datuak babesteko politika honekin edo bertan jasotako aholkuekin ados ez badago, mesedez ez erabili gure webgunea. Beharrezkoa dela ikusten dugunean erabilera-baldintza hau aldatzeko eskubidea izango dugu. Erabiltzaileak, aldaketa horiek sartu ostean, GEDI Grupo de Promoción e Infraestructuras, S.A.ren webgune hau edo beste batzuk erabiltzen jarraituz gero, horiek guztiak onartzen dituela esan nahi izango du.


Vitoria-Gasteizko Udalaren web-orria - Abian dira Salbururako tranbiaren obrak\nAbian dira Salbururako tranbiaren obrak\nTopografiako lehen neurketak hasi dira egiten eta zein zerbitzuri eragingo dioten lanek egiaztatzen, lekuan bertan.\nAlkateak iragarri du gaur bertan egingo direla luzapen handinahi horren lehen lanak: hasierako neurketak eta zein zerbitzuri eregiten dien egiaztatzea\nGarraio publikoa, auzoetako inbertsioak, superetxadiak eta proiektu estrategikoak dira Agenda Gasteiztarraren ardatz garrantzitsuenetako bat: mugikortasuna\nGarraio publikorako azpiegitura berriak, auzoetako inbertsioak, superetxadien garapena, proiektu estrategikoak… Horiexek dira Urtaranen gobernuak sustatuko Agenda Gasteiztarrak jasotzen dituen ekimen nabarmengarrienetako batzuk, Gasteiz eraldatuko duten proiektu nagusietako batzuk, hiria mugikortasun iraunkor, osasungarri eta seguruaren abangoardian jarriko dutenak.\nSalbururako tranbiaren obrak, esate baterako, gaur bertan hasiko dira. Gasteizko alkate Gorka Urtaranek gaur goizean udal politikari buruzko eztabaida orokorrean iragarri duenez, zuinketa-akta sinatuta dago, eta gaur hasiko dira topografiako lehen neurketak egiten, eta zein zerbitzuri eragingo dioten lanek egiaztatzen, lekuan bertan. Tren arina Gasteizko auzo horretara luzatzeak 37.000 pertsonari baino gehiagori emango die zerbitzu. Agintaldi honetako inbertsio nagusietako bat da, eta erdialdea Judimendi, Santa Luzia eta Salburua auzoekin lotzeko balioko du, era eraginkor eta iraunkorrean. Bideak 2,5 kilometrotik gora izango du eta bost geltoki berri: Santa Luzia, Iliada, Nicosia, Batasuna eta Salburua. Lanak gauzatzeko epea 24 hilekoa da, eta Tecsa-Altuna eta Uria aldi baterako enpresa-elkartea arduratuko da horietaz.\nAdar berriak eraikitzeko 15,5 milioi euroko inbertsioa egingo da. Eusko Trenbide Sareak (ETS) zuzenduko ditu lanak, eta Udalaz gain, Eusko Jaurlaritzak eta Arabako Foru Aldundiak finantzatuko dute. Lanak abian jartzea “zalantzarik gabe, albiste ona da Salburuko bizilagunentzat eta tranbiaren ibilbidean bizi edo ibiltzen diren pertsona guztientzat“, alkatearen ustez. Zabalganeko tranbiaren informazio-azterlanak, bestetik, bere bidea jarraitzen du eta arazorik gabe doa aurrera.\nTranbia Salburura luzatzeko lanen hasiera ez da izan Gasteizko alkateak mugikortasunari buruzko atalean iragarri duen gauza bakarra. Izan ere, mugikortasuna da Agenda Gasteiztarraren ardatz nagusietako bat. Horrekin lotuta, alkateak gogorarazi du BEA ezartzeko lanak ere aurrera doazela, zeinak ahalbidetu baitu mugikortasuna hobetzea, bizikleta-bideak handitzea eta hiriko kaleak hobetzea, asfalto berria jarrita. Alkateak azaldu du une honetan zenbait lekutan ari direla lanean: Mendizorrotza, AUOren eta Euskalerriko Bulebarraren inguruan, Zaramaga kalean —Boulevard merkararitza gunearen parean—, Jacinto Benavente kalean eta Esmaltazioen inguruan. Gainera, Gorka Urtaranek esan duenez, oinezkoentzako eta bizikletentzako pasabide berri bat egitea aurreikusi da Euskal Herria bulebarrean, eta nasak eraikiko dira Juan de Garai, Aragoi/Egoitza, Zumakadi 29/76 eta Fontetxako Gaztelua/Gaztelako atea geltokietan.\n“Tranbiaren eta BEAren esku-hartzeek agintaldiko helburua lortzea ahalbidetuko digute, alegia, egiten diren joan-etorrien % 50 garraio publiko elektrifikatuan izatea“, amaitu du alkateak.\nErdialdean eta Judimendin hasiko da superetxadiak sortzen\nAzken asteetan, Mugikortasunaren eta Espazio Publikoaren Sailak ahalegin berezia egin du superetxadiak garatzen. Ekimen horrek Gasteizko hiri paisaia aldatuko du datozen hilabeteetan. Orain Gasteiz planak 88 kaletan esku hartzea aurreikusten du, hau da, Mugikortasun Planean identifikatutako superetxadien % 30ean. Gaur alkateak aurreratu duenaren arabera, San Antonio kalean eta Tornay Medikuaren plaza berriaren inguruan (Judimendi) ekingo zaie lan horiek. San Antonio kaleko galtzadan, gainera, esku-hartze artistiko deigarria egiteko asmoa du Udalak, espazio hori oinezkoek lehentasuna duten espazio partekatua dela adierazteko.\nLatinoamerika lurperatzeko eraikuntza-proiektua, uztaila eta iraila bitartean\nUdal politikari buruzko eztabaida orokorrean alkateak eman duen hitzaldian mugikortasunari eskainitako atalean aipatutako munta handiko beste proiektu bat Latinoamerika biribilgunekoa da. Biribilgune horretan esku hartzeko eta behin betiko konponbidea emateko eraikuntza-proiektua uztaila eta iraila bitartean aurkeztuko da. Eusko Jaurlaritzak landuko du agiria, ETSren bitartez, Udalak eta Lakuako gobernuak Latinoamerikako biribilguneari eta BEAren kotxetegiei buruzko azterlanak egiteko sinatu duten hitzarmenaren bitartez.\nBizikletentzako bideetan 165 kilometro eta bizikleta-aparkaleku gehiago\nBizikleta da Gasteizen mugikortasun osasuntsu, iraunkor eta segurua eraikitzeko beste zutabeetako bat. Alkateak gogorarazi du Gasteizko bizikletentzako bideek 165 kilometrotik gora egiten dutela guztira, sarea beste 10 kilometrotan luzatzeko lanak egin edo lizitatu diren honetan, eta ahalegin handia egiten ari dela bizikleta-aparkaleku gehiago instalatzeko. Azken hilabeteetan bizikletak lotzeko 676 euskarri gehiago ipini dura (beraz, 1.352 leku gehiago), eta orain beste 535 ipiniko dira (1.070 leku). Gainera, datozen asteetan onetsiko da bizikleta-aparkaleku seguruari buruzko ordenantzaren proiektua zeinaren xedea bi erabilera-mota arautzea izango baita.\nMugikortasunari buruzko ordenantza\nUdararen ostean onetsiko da baita mugikortasunari buruzko ordenantza aldatu eta eguneratzeko proiektua, zeinaren bidez arautuko baitira, esaterako, patinete elektrikoak (mugikortasun pertsonaleko ibilgailu), zigor-erregimen berri bat, eta hirian abiadura “superetxadien” eredura egokitzeko sistema.\nGoirka urtaranek mintzagai izan ditu baita logistikaren eta kanpo-loturen alorrean hiriaren etorkizunerako estrategikoak diren zenbait proiektu, esaterako Abiadura Handiko Trena eta hura lurperatzea, Forondako aireportua sustatzea eta Jundizeko plataforma intermodalaren garapena. Ekimen horiek guztiak erritmo onean ari dira garatzen.\nDebate orokorrari buruzko alkatearen diskurtsoa\nTranbiaren Unibertsitaterako luzapena


Irekia Eusko Jaurlaritza - Gobierno Vasco :: Gobernu Kontseiluak onartu du UPV-EHUri Gizarte Zerbitzuen Kudeaketa eta Berrikuntza unibertsitate-espezialistaren berezko titulua lortzeko ikasketak garatzeko diru-laguntza ematea (Gobernu Bilera 2018-07-30)\nGobernu Kontseiluak onartu du UPV-EHUri…\n<img src="https://www.irekia.euskadi.eus/uploads/cover_photos/47861/original/logoconsejo.jpg" style="max-width:100%" alt="" />\nGobernu Kontseiluak onartu du UPV-EHUri Gizarte Zerbitzuen Kudeaketa eta Berrikuntza unibertsitate-espezialistaren berezko titulua lortzeko ikasketak garatzeko diru-laguntza ematea. Akordioak zuzeneko diru-laguntza ematea aurreikusten du, gehienez 15.000,00 eurokoa, gizarte-zerbitzuetako berezko titulua ezartzearen ondoriozko gastuak finantzatzen laguntzeko, besteak beste, bekak, titulua ematen lankidetzan diharduten irakasle edo profesionalen ordainsariak, irakasleentzako ordainak irakaskuntzan jardutearren, zuzendaritza edo batzorde akademikoarentzako ordainketak, material didaktikoa, publizitatea eta propaganda etab.\nAzken hamarkadan, Gizarte Zerbitzuen Euskal Sistemak garapen garrantzitsua izan du lege- eta araudi-esparruan. Gizarte Zerbitzuen Euskal Sistema birkonfiguratzeko eta garatzeko oso garrantzitsua izan da, besteak beste, Gizarte Zerbitzuen Legea, Gizarte Zerbitzuen Euskal Sistemaren prestazio eta zerbitzuen zorro-dekretua eta EAEko Gizarte Zerbitzuen Mapa onetsi izana.\nUPV-EHUren Gobernu Kontseiluaren 2018ko ekainaren 7ko akordioaren bidez, 2018-19 ikasturterako berezko tituluen eskaintza berria onetsi da; horien artean, Gizarte Zerbitzuen Kudeaketa eta Berrikuntza unibertsitate-espezialistaren berezko titulua dago; Lan Harreman eta Gizarte Langintza Fakultatean ematen da.\nEnpleguko eta Gizarte Politiketako Sailak, bere eskumenak baliatuta, interes publiko eta gizarte-interestzat jotzen du Gizarte Zerbitzuen Kudeaketa eta Berrikuntza unibertsitate-espezialistaren berezko titulua ezartzearen ondoriozko kostuen finantzaketan laguntzea.\nGraduondo horrek interesa eta garrantzia du, Gizarte Zerbitzuen Euskal Sistemaren mailetan kudeaketarako, zerbitzuen diseinu, plangintza, ebaluazio eta berrikuntzarako eta testuinguru berri horretan pertsonak eta gizarte-taldeak kudeatzeko unibertsitate-titulazioa duten pertsona eta profesionalei prestakuntza espezializatua eskaintzen zaielako.


Udalaren kontrako epaiketa irabazteko esperantzarekin - Aramaio - Goiena.eus\nUbane Madera 2005-03-17 19:31\nFormazko akatsa izatearren, salaketa atzera botatzeko eskatu du Aramaioko Udalak. Argudio horretan oinarritu zuen abokatuak Udalaren aldeko defentsa.\nMartitzenean epaitu zuten Udala Gasteizko Auzitegi Probintzialean. Ordezkari moduan, besteak beste, Mertxe Mondragon alkatea izan zen, Txomin Eskudero abokatu gasteiztarrak lagunduta.\n2003an, presoen senideei dirulaguntza ematearren epaitu dute orain Udala. Hain zuzen ere, Estatuko abokatuaren salaketaren arabera, Udalak ez du eskumenik halako laguntzak emateko. Era berean, epaiketa egunean, beste argudio bat ere aurkeztu zuen Estatuko abokatuak: Udalak ez duela araudirik mota horretako laguntzak emateko.\nLehenengo kasuan, akaso irabazi\nMertxe Mondragon alkateak kontatu digu epaileak eskumenik ezaren arabera erabakitzen badu epaia, Aramaioko Udalak epaiketa irabazteko aukerak badituela, lehen esandako moduan, formazko akatsak daudela argudiatuta.\nAraudi ezaren argudioa erabiltzen badu, berriz, gaineratu digu litekeena dela Udalak epaiketa galtzea, aurten egin dute-eta, aurreneko aldiz, mota horretako araudi bat. Edozelan ere, alkateak adierazi digu badutela epaiketa irabazteko esperantzarik.\nLegearen arabera, epaileak hamar egun barru jakinaraziko du erabakia.\nPolitikarekin lotuta, hauxe da Udalak izan duen hirugarren epaiketa. Aurrenekoa presoen aldeko pankarta batengatik izan zen. Kasu horretan, Udalak irabazi egin zuen, formazko akatsa zuelako salaketak. Bigarrena Berria-ri laguntza ematearren izan zuen. Orduan epaiketa galdu egin zuen, baina horrek ez zuen ondoriorik ekarri.


egilea: GOT Olinpiadak, Irailak 6, 2012\nAnder Romarate bikain ari da egiten Joko Paralinpiko hauetan. Nahiz eta lehiaketa batzuetan atzean gelditu,errekor berriak lortu ditu eta horiekin "poz pozik" agertu da. Bere onena ematen ari da egun hauetan Londresen eta hori nabari egiten zaio harekin hitz egiterakoan.\nIgeriketan aritzeak esfortzu bikoitza eskatzen du. Alde batetik, uretan bertan entrenatu behar da. Bestetik, lurrean ere egin behar izaten dituzte ariketak. Igerilari paralinpiko bakoitzak bere beharrak ditu; hori dela eta, entrenatzaileak banakako entrenamendua eta programa diseinatu behar du. Javier Aymerich-ek adierazten duenez, minusbaliotasunaren graduaren araberako ariketak eta prestaketak egiten dira. Aspaldi ari da txapeldun hauekin lanean, baina hark dioen moduan, "haiek niri gehiago ematen didate, nik ematen diedana baino". Izan ere, entrenatzaileak teknika eta diziplina transmititzen ditu. Haiek, ostera, "gizatasuna".


Gaston konderria (Ipar Carolina) - Wikipedia, entziklopedia askea.\nGaston konderria (Ipar Carolina)\nGaston konderriaren kokapena AEBtan\n35°18′N 81°11′W / 35.3°N 81.18°W / 35.3; -81.1835°18′N 81°11′W / 35.3°N 81.18°W / 35.3; -81.18\n922,11 km2 (%97.78)\n20,91 km2 (%2.22)\nGaston konderria (ingelesez: Gaston County) Ipar Carolinako konderri bat da, Ameriketako Estatu Batuetan. Hiriburua Gastonia da. 2010eko zentsuaren arabera 206.086 biztanle zituen, Gaston kilometro koadroko azaleran.\nGaston konderriak 943,02 kilometro koadro ditu. Horietatik 20,91 ura dira. Beste 922,11 lurra dira. Biztanleria dentsitatea 218,54 da.\n2010eko zentsoan bizi ziren 206.086 pertsonetatik 168.511 txuriak edo hispanoak dira. Horietatik hispano edo latino kategorian 12.201 dira. 31.002 beltzak edo afroamerikarrak. 707 amerikar natiboak ziren eta 44 Hawaii edo Pazifikoko irletako natiboak. 2.462 asiarrak ziren. Bestelako arraza bat kategorian 273 biztanle daude. Bukatzeko euren burua arraza bat baino gehiagotan 3.087 pertsonek kokatzen zuten.\nISNI: 0000 0004 0412 7551


Katxonderstan: Morauren gezurrak eta irainak\nMorauren gezurrak eta irainak\nGoian duzuen argazkia eta behean duzuen idatzia Oiartzunen eta Lezon itsatsi dute hamaika tokitan. Gerora, Interneten ere ikusi dugu.\nIrain eta gezurren aurrean zer egin erabakitzeko, Martin Kitto kolektiboko kideok urjentziazko bilera egingo dugu, egoera aztertzeko eta erantzuna prestatzeko.\nLehenbailehen erabakiko dugu zer-nolako erantzuna eman gezur eta irain mordo honi.\nHauxe da testuaren edukia:\nGezurrak ez du garaituko\nKatxonderstango errepublikako bozeramaile den Martin Kittok, atzo egindako elkarrizketan (nolabait deitzeko) zabaldutako gezur, gehiegikeri, faltsukeri eta irainak kontuan hartuta zera adierazi nahi dut:\nAndoni Tolosa, Morau\n(Jatorrizko idatzia Arrainentzako Himnoak blogean duzue)\nGoian esan bezala, laster emango diogu erantzuna gezurrez betetako agiri iraingarri honi. Berandu baino lehen.\nEgilea: martinkitto3@gmail.com ordua: 07:08\nEtiketak: Andoni TolosA, Martin Kitto, Martin Kittoren Txokoa, Morau, Polemika\nJosé María Aznar 2013(e)ko irailakren 29(a) 12:57\nArgi zegoen: halako bi tipo "graziosillorekin" ezin zitekeen besterik gertatu.


Lapiko Kritikoa » Abertzaletasunetik independentismora (Gara. 2011-05-12)\nBy Unai Apaolaza • Apr 27th, 2011 • Category: Azterketak eta Azalpenak\nBeste behin ere aberri eguna igaro da eta entzun ditugun diskurtsoen artean, lehen botean, garrantzi gutxikotzat hartu daiteken, baina nire ustez garrantzi handia duen, ñabardura bat azpimarratzea gustatuko litzaidake: Norbera definitzerako orduan EAJ/PNV-k “abertzale” hitza erabili duela gehienbat eta Ezker Abertzaleak batez ere eta EA-k hein handi batean “Independentista” hitzarekin definitu dute nagusiki beraien burua. Honek badu bere garrantzia; nire ustez lehenengo aukerak ez diolako bide ematen euskaldunon helburu politikoak lortzeari eta bigarren aukerak aldiz bai. Hau azaltzea da nire xedea.\nZer egiten du diskurtso abertzaleak? Diskurtso abertzaleak, beste edozein diskurtso nazionalistak bezala, nazioa zedarritzen du, hau da, diskurtso abertzaleak naziokoa nor den eta nor ez den esaten du. Hortaz, diskurtso abertzaleak nazioa deitzen diogun subjektu horretako parte izateko zer baldintza bete behar diren azaltzen du. Baldintza horiek, ezaguna den moduan, Sabino Aranak abertzaletasuna sortu zuenetik aldatuz joan dira. Lehenik arraza zen naziokoa izateko baldintza, gero euskal kulturakoa izatea eta beranduago hizkuntza (diskurtsoaz ari naiz). Hirurogeigarren hamarkada bukaerarako bete beharreko baldintza Euskal Herrian bizi eta lan egiten zuen langilea izatea zen. Abertzaletasunaren diskurtso ezberdinak denboran bat egiteak eta batez ere praktikarekin izan dituen bat ez etortzeak diskurtso bat eta bakarra erabat ez nagusitzea ekarri du.\nBaina, diskurtso abertzaleak zertarako mugatzen du nazioa? Galdera honi erantzun egokia emateko lehenik eta behin, naziotasuna zer motatako identitatea den argitu behar da. Naziotasuna edo identitate nazionala, identitate politikoa da. Zergatik? Proposamen politikoen bidez jendartean eragin nahi duen subjektua izendatzen duelako. Beraz, diskurtso abertzaleak politikan eragin nahi duen pertsona multzoa mugatzen du. Arestian esan dugun bezala, zedarritze hau faktore objektiboekin (arraza, kultura, hizkuntza, historia…) egiten du, hau da, borondateaz kanpoko baldintzekin. Horrela, eta onartzen bada naziotasuna identitate politikoa dela (gaiaren inguruan teorizatzen duten gehienek onartzen duten bezala), hizkuntza edo kulturarekin identitate hori mugatzeak adibidez, absurdoa izateaz gain, ez liguke identitate politiko bat emango, identitate linguistiko edo kultural bat baizik. Beraz naziotasuna borondateaz kanpoko faktoreekin mugatzeak borondatean oinarritzen den politikotasuna kentzen dio eta ondorioz naziotasunak identitate politikoa izateari uzten dio. Naziotasuna izateari uzten dio alegia.\nHonekin ez diot hizkuntzari garrantzirik kendu nahi, naziotasunaren eraikuntzan faktore/sinbolo sendoa izatean baitu bere indarra, ez naziotasuna determinatzean. Hizkuntzak identitate nazionala determinatzeak identitate esentzialista bat emango luke naziotasunerako borondatea kontutan hartuko ez lukeelako. Asko sinplifikatuz, diskurtso abertzaleak kasu horretan ondorengoa esango liguke: Independentziaren alde egoteko adibidez, euskara duena izan behar dela, edo euskal kulturakoa edo euskal arrazakoa edo nafarra. Beraz, baldintza linguistiko, kultural… bat betetzeak derrigorrean helburu politiko baten aldeko bihurtzen zaituela aurresuposatzen dute diskurtso abertzale ezberdinek.\nDiskurtso abertzaleak ehun urte pasa daramatza nazioa den subjektu politiko hori definitu nahian. Horretarako gehienetan faktore/sinbolo/baldintzekin saiatu da mugatzen. Bistan denez oraindik gurpil horretan gabiltza jira eta bira adostasunik lortu gabe. Gainera, azkenaldian, naziotasuna modu zurrunean mugatzeko proposamenak indarra hartzen ari dira berriro; hizkuntza nazionalismoa eta modu absolutuan ulertutako nafarzaletasuna kasu.\nDiskurtso abertzaleak naziotasuna faktore objektiboetan oinarritzeak, erresistentziarako estrategia bat dela uzten du agerian, ez helburu politikoak lortzeko estrategia. Hau da, hemen gaudela eta bagarela, agerian jartzeko estrategia da. Horregatik, diferentzia markatu eta azpimarratzeko faktore objektiboetan egiten du indarra (honen adibidea litzateke gu zer garen galdetzean historiarekin erantzutea. Perurenaren bideoa kasu. Egiten al dute hori espainolek? Galdera horri errege katolikoek eginiko balentriekin erantzuten al diote? Beraiek espainolak dira eta kito, ez dute historiarekin justifikatu beharrik. Euskaldunok aldiz, existentzia etengabe justifikatzen ari gara eta indarrak horretan xahutzen ditugu). Baina diferentzia datu objektiboekin zedarritzeak ez du ahalbidetzen identitate politiko bat zabaltzea. Zergatik? Besteak beste, euskalduntasuna ulertzeko eta bizitzeko modu bat eta bakarra ez dagoelako. Hau da, identitate nazionala eraiki eta indartzeko pertsonak bezainbat bide dagoelako.\nEustera bakarrik mugatzen den estrategia politikoak ez ditu sekula bere helburuak lortuko. Helburu politikoak lortu ahal izateko, gure existentzia baieztatzetik harago joan behar gara. Hau da, izate, existitze hori zertarako nahi dugun azpimarratu behar dugu. Zeren existitu existitzen gara,kontua da existentzia hori (euskalduntasun hori) modu diferentean ulertzen dela. Horrela, diferentzia horrek zertan datzan eta subjektu politiko osoa datu objektibo batekin definitu nahi izatea denbora galtzea da. Zergatik? Subjektu politikoa zabaltzeari atakak jartzen dizkiolako. Horrela, helburu politikoak erdiesteari begira abertzaletasunak ez du balio. Ez du balio zer garen azpimarratzen baitu, ez zer nahi dugun.\nDiskurtso abertzalearen akatsa, antagonismoa euskal proiektu politikoaren (independentziaren) alde eta espainiar edo frantziar proiektu politikoaren alde leudekeenen artean oinarritu beharrean, faktore objektibo konkretu batzuk dituztenen eta ez dituztenen artean oinarritzea izan da. Antagonismoak, euskal estatua nahi dutenen eta espainiar edo frantziar estatuan segitzearen alde leudekeenen artean egon beharko luke; ez kultura edo hizkuntza bat edo bestea dutenen artean. Esan bezala, azken bereizketa hau egitea izan da diskurtso abertzaleak identitate politikoa den nazioa sortzeko erabili duen bidea eta honek helburu politikoak lortzeari begira galga jarri dio.\nHorrela, independentzia lortzeari begira eraginkorrak izan nahi badugu, nazioa deitzen diogun subjektu politikoak helburu politikoari begira, independentziarekin alegia, definitu behar du bere burua, ez faktore objektiboekin. Hau egiteak independentismoaren potentzialtasuna askatzea ahalbidetuko luke; independentista izateko aurrebaldintza bakarra horixe bera litzatekeelako, hots, independentzia nahi izatea, ez besterik.\nBukatzeko, diskurtso independentistari diskurtso abertzalea deitzea eta subjektu independentistari nazioa deitzea gutxienekoa da. Garrantzia duena ez da abertzalea izatea edo ez izatea, garrantzia duena diskurtsoak praktika oztopatu beharrean, diskurtsoak helburu politikoak lortu ahal izateko ateak irekitzea da.\nLapiko Kritikoa » Independentismoaren formulazio berri baterantz (Gara. 2011-06-12) on June 12th, 2011 at 12:21 pm:\n[...] Apaolaza. Abertzaletasunetik independentismora. (Iritzi [...]\nUnai Apaolaza on August 16th, 2011 at 7:59 am:\nAberriberri blogean artikuluari egiten zaion kritika:\nTraineru bakarra (Gara. 2012-03-22) Independentismoaren formulazio berri baterantz (Gara. 2011-06-12) Konbertsio katoliko-espainola: euskaldunak, XXI. mendeko moroak (Gara. 2011-03-21; Berria. 2011-03-29) Kontraesanaren behar ideologikoa (Berria. 2011-05-29; Gara. 2011-06-02) Teoriaren eta errealitatearen arteko gatazka (Gara. 2011-02-01; Berria. 2011-03-01) This work is licensed under a Creative Commons Attribution-NonCommercial-NoDerivs 3.0 Unported License.


15 Jarraitzen 108 jarraitzaile\n2021(e)ko Uzt 02, 10:14\n🎸🥁 🎤 Gaur hasi eta igandera arte, euskal musikarik ez da faltako Irisarrin, EKEk sostengatu EHZ festibala kari.\n#EHZ #musika #zuzenean #irisarri\n2021(e)ko Eka 18, 14:07\n#ArtxiboaEtaSorkuntza kolokioaren azken mintzaldia hasi da: "Retour à Visegrad": artxibo bakar baten hautua", Julie Biro zine zuzendariarekin\n2021(e)ko Eka 18, 13:44\n"Artxibotik sorkuntzara" mahain ingurua. Parte hartzaileak: Lur Olaizola (zine zuzendaria, zinea eta ikus-entzunezkoak departamenduko koordinatzailea Tabakaleran), Oier Olaizola (dantzaria eta ikerlaria) eta Xabier Erkizia (soinu artista eta musikaria)\n2021(e)ko Eka 18, 12:45\n"Artxibo gordea: Euskal Herriko dantzarako soinuaren historio soziala nola egin eta nola zabaldu?", CNRS-eko Ikerketa zuzendaria den Xabier Itçainarekin\n2021(e)ko Eka 18, 10:23\nMahain ingurua "artxibotik sorkuntzara" gaiaren inguruan. Parte hartzaileak: Sylvie MARTIN (Baionako mediatekako ondare zerbitzuko arduraduna), Jana LOTTENBURGER (artista, grabatu irakaslea ESAPN-n, Labo Estampe-ko kidea), Julie Laymond eta Ilazki de Portuondo (DUO Y) eta Marie Cosnay (idazlea)\n2021(e)ko Eka 18, 08:58\n"Net art-aren artxibatzea: media aldakor digitalen obrak" - Aix-Marseille Unibertsitateko eta EHESSeko Jean-Paul Fourmentraux-ekin\n2021(e)ko Eka 18, 08:19\n"INA : numerikoaren berpizte editoriala eta ikus-entzunezko sorkuntza - Hélène BETTEMBOURG (Eskualdeko ordezkaria, INA Ikus-entzunezko institutu nazionala)\n2021(e)ko Eka 18, 07:49\n"Aurkikuntza eta lekukotza artean: Gerra zibileko argazki artxiboak argitara", @upvehu-ko Aitzpea Leizaolaren eskutik\n2021(e)ko Eka 18, 07:29\nDena prest "Artxiboa eta sorkuntza" kolokioaren bigarren egunarentzat!\n2021(e)ko Eka 17, 16:59\n"Artxiboa eta sorkuntza" kolokioaren lehen eguna Mondragon Unibertsitatea - ko Elena Cañas eta Ainara Menoyoren "Maitia nun zira?" dokumentalaren proiekzioarekin bukatzen dugu. Milesker segitu gaituzuen guziei.\nBihar, 9:30etan dugu hitzordua, bigarren egunarentzat!\n2021(e)ko Eka 17, 16:21\nBerlingo Humboldt Unibertsitateko (Lautarchiv) eta Etnologia Museoko (Phonogramm-Archiv.) euskal artxiboak, Lars-Christian Koch (Berlingo Etnologia Museoko zuzendaria) eta Maurice Mengel-ekin (Media departamenduko zuzendaria, Berlingo Etnologia Museoa)\n2021(e)ko Eka 17, 14:53\n"Zer esan nahi du "euskal musika artxibatzeak"? - Jon BAGÜES, Eresbil Artxiboa ren zuzendari ohiarekin\n2021(e)ko Eka 17, 14:26\n"Ahozkotik artxibora: Eleketa fondoa" izeneko hitz hartzea, EKEko ondare zerbitzuko arduraduna den Terexa Lekumberrirekin eta Departamenduko Artxibotegiko Kultura bitartekartitza poloko arduraduna den George-André Banguio-Mendibilekin\n2021(e)ko Eka 17, 13:03\nSarrera hitza EHESS-eko Denis LABORDE-rekin\n2021(e)ko Eka 17, 12:54\n"Artxiboa eta sorkuntza" kolokioaren irekitzea Euskal Museoko Sabine Cazenave eta Euskal kultur erakundeko Johañe Etchebest eta Terexa Lekumberrirekin\n2021(e)ko Eka 17, 11:58\n"Artxiboa eta sorkuntza" kolokioa minutu batzuen buruan hasiko da.\nZuzenean segitu hemen\n2021(e)ko Mai 03, 14:13\nMaiatzaren 6an, Maitane Ostolazak mintzaldi bat eskainiko du "Paisaia eta lurraldetasuna Euskal Herrian: bilakaera baten historia" gaiaren inguruan.\nHitzaldi hau bideokonferentziaz iraganen da\nArgazkia: Behorlegi © Bixente Lohiague\n2021(e)ko Api 12, 09:18\n📆 Apirilaren 15ean, Kepa Altonagak ZOOM-en bidezko mintzaldi bat eskainiko du "Bonaparte printzearen euskal euskalkien ikerketa: lanketa zientifiko eztabaidaezina?" gaiaren inguruan\nArgazkia: CC-BY-SA Dani Blanco, Argia\n2021(e)ko Api 09, 06:41\n📝 EKEk, CPIE Euskal Itsasbazterrak eta Euskal Idazleen Elkarteak euskarazko literatura sorkuntza egonaldi bat proposatzen dute Abbadia Eremuko Nekatoenean. Egonaldia euskal autore guziei zuzendua da.\nHautagaitza aurkezteko epea: 2021eko ekainaren 15a\n2021(e)ko Api 06, 09:41\nJoan den martxoaren 31ko Frantziako Gobernuaren erabakien ondorioz, Euskal kultur erakundea hetsirik egonen da, baina lantaldea, konfinaturik izanik ere, mobilizatua da.\nBeraz, ez duda, harremanetan jar gurekin posta elektronikoz edo telefonoz!


Barceló Nervión / Bilbao-Bizkaia / Non-nahi Lo 123\nTurismo-lizentziaren Kodea: HB100614\nHiriko hotel dinamikoa, lan-bileretarako aproposa.\nDiseinua, teknologia, artea, natura, modernitatea eta iraunkortasuna, Barceló Nervión hotelaren kontzeptu eko-urbanoan biltzen dira.\nHotela Bilboko erdigunean dago, udaletxearen ondoan, Guggenheim Museotik 10 minutura, erosketak egiteko gunerik onenez eta pintxoz inguratuta. Tren geltokiarekin, termibusarekin eta aireportuarekin ezin hobeto komunikatuta dago, eta laneko bidaietarako edo hiriko turismorako hotel ezin hobea da.\nAtseden hartzeko kontzeptu berri bat, B-Room kalifikazioa duten logelekin.\nHorrez gain, kongresuak, batzarrak, oturuntzak eta bestelako ospakizunak egiteko instalazio eta zerbitzu osoak ditu.


Bidasoa Maker Day | Ideiak Bizirik\nHori amestu ahal baduzu, egin ahal duzu.\nElektronika atsegin al duzu, eta zirkuitu eta led-trasteekin ibiltzea? LEGOekin ibili eta robotak programatzekoa ehiago zara? Edo zuri benetan gustatzen zaizuna 3D diseinua eta inprimaketa da?\nHala bada, datorren larunbatean, uztailak 20, Zabaltza plazan zain izango gaituzu.Egun osoan Arduino-k eginiko hogeiren bat proiektu bisitatu ahal izango duzu eta jolas desberdinetara eta sorpresazko ekintzetara apuntatu. Zatoz gure tailerretan parte hartzera, erakusketan elkarrekin jardutera edo besterik gabe roboten gure txapelketako batean denbora-tarte dibertigarria pasatzera.\nDEMO SPACE ERAKUSKETA\n10:00-19:00: Zure etxean erraz asko egingo zenituzkeen proiektuak ezagutu: Aztarnen irakurgailua, goxokiak sailkatzeko makina bat, robot ekilibrista, bideo-kontsolaren zure aginte-gailua pertsonalizatua, argazki kamara bat… eta horrela 20 baino gehiago arte. Zure jakin-mina piztuko duten 20 proiektu.\n10:00-11:00:3D INPRIMAKETA: 3D inprimagailuen, Tinkercad eta Fusion360-ekin diseinatzearen munduan sartu. Zure diseinu propioak sortu eta ausartu gure inprimagailuetakoren batean inprimatzera.\n11:00-12:00: ELEKTRONIKA ARDUINOrekin: ikasi Arduinok nola funtzionatzen duen: Sinplea, erraza eta intuitiboa. Zure laguntzarekin 3Dan inprimatutako auto bat programatuko dugu led zirkuituekin, infragorriekin, sentsoreekin…\n12:00-13:00: RASPBERRY: kontsolaren zure aginte-gailu propioa muntatu pieza gutxi batzuk eta RASPBERRY plaka batekin.\n15:00-16:00: LEGO WEDO. klasiko bat beti egunean Jurasic Park-en jarraitzaile bat zara? Eta LEGOrena? Lagundu orduan dinosauro bat muntatu eta programatzen eta probatu harekin dibertitzen. Hasi robotika hezitzailearekin, robot bat eraikitzeak eskatzen duen ezagutzetatik harago.\n16:00-17:00: LEGO MINDSTORMS EV3. inteligentea, azkarra eta dibertigarria. LEGOrekin eraiki eta programatu zure sumo-borrokalari propioak eta kontrolatu haien mugimenduak roboten arteko borroka txikietan.\n17:00-18:00: DRONEAK: dronen mundu ziragarria zain daukazu. Ezagutu haren muntaketa, piezak eta erabiltzeko modua. Eta baldintzak egokiak badira hegaldien erakustaldi bat izango dugu. Bakarrik edo zure lagunekin, apuntatu nahi dituzunetara link honen bitartez:\nEta gainera parte hartu egunean zehar zuretzat prestatu ditugun jolas eta lehiaketa desberdinetan. ZATOZ!!!


Edoskitze naturala bitarteko Arriskuaren prozedura\nZer da edoskitze naturala bitarteko arriskua?\nEgoera horretan dago 9 hile baino gutxiagoko haurraren edoskitze naturalean zehar arriskua dagoela eta kontratuaren etenaldian, lanpostuz aldatu behar duenean hark bere osasunari edo seme-alabarenari kalte egiten diolako, bere egoerarentzat kaltegarria ez den beste batera, aldaketa hori ezinezkoa denean edo ongi arrazoituta ezin eska daitekeenean.\nZein izapide egin behar da?\nLangileak edoskitze naturalean arriskuak egoteagatik kontratua edo jarduera eteten dela jakinarazi beharko dio Erakunde kudeatzaileari edo Gizarte Segurantzako Mutualitate Laguntzaileari, eta dokumentu hauek aurkeztu beharko ditu:\nAsistentzia ematen dion Osasun Zerbitzu Publikoaren Txosten medikoa.\nEnpresaren edo norberarentzat lan egiten duen langilearen adierazpena, non egindako lanak eta jarduerak, lanpostuaren baldintzak, maila, arrisku zehatza eta abar azalduko diren.\nErakunde kudeatzailearen edo Mutuaren serbitzu medikuek ziurtagiri mediku bat igorriko dute, non lanpostuaren baldintzek langilearen osasunean edo haren seme-alabarenean eragin kaltegarria dutela ziurtatzen den.\nLangileak eskakizuna, eredu ofizialaren arabera aurkeztuko du eta, gainera, honako dokumentuak ere atxiki beharko ditu:\nLangilearen egoerarekin bateragarria den beste lanposturik ez dagoenaren inguruko enpresaren Adierazpena.\nNortasuna eta eskubidea bermatzen dizkioten arrazoiak egiaztatzeko beharrezko dokumentuak.\nNon egin behar dira izapideak?\nEskaera eta eskatutako dokumentazioa Erakunde kudeatzailearen (INSS edo ISM) edo Gizarte Segurantzako Mutualitate Laguntzailearen edozein zentrotan aurkeztu beharko dira .\nErakunde kudeatzailearen (INSS edo ISM) Zuzendari Probintzialak (interesduna bizi den probintziakoa) 30 eguneko epean ebazpena ebatzi eta jakinaraziko dio interesdunari.\nNoiz hasten da prestazioa?\nBesteren konturako langileak: eskubidea edoskitze bitarteko arriskua dela eta, lan-kontratua eteten den egun beretik sortuko da.\nNorbere konturako langileak: Erakunde kudeatzailearen edo Mutuaren serbitzu medikuek igorritako ziurtagiria igorri eta hurrengo egunetik.


David Cacchione: «Kultura erabili dugu borroka brigada gisa» | Bizigiro | Berria\nATZEKOZ AURRERA. David Cacchione. Banda Bassotti taldeko kidea\n«Kultura erabili dugu borroka brigada gisa»\nAtzera begira, Banda Bassotti taldearen ibilerak jaso ditu Cacchionek bere memoria liburuan. Musikaren bidez borrokarako deia egiten jarraitzen dute: «Ezin dugu pentsatu betiereko porrota garenik».\nErromako Banda Bassotti taldea ezaguna da Euskal Herrian, lotura estua baitu aspalditik. Taldea sortu zutenetako bat da David Cacchione (Erroma, 1960), eta Iruñean eta Altsasun (Nafarroa) izan da bere memoriak biltzen dituen liburuaren gaztelaniazko itzulpena aurkezten: Toda una vida. Memorias de un obrero internacionalista.\nZergatik erabaki duzu zure memoriak idaztea?\nDuela bi urte Angelo Sigaro hil zen, eta ohartu nintzen heriotza gertu dela; beraz, bizi izandako guzia idaztea pentsatu nuen. Horrekin batera, azaldu nahi nuen nola lau lagunek oharkabean komunitate bat sortu dugun. Banda Bassottirekin egon gara Palestinan, Nikaraguan, Sirian, El Salvadorren, Venezuelan, Kuban... musika bidaiak ziren, bai, baina baita elkartasun internazionalistako bidaiak ere.\nLau lagunen burutazio bat izan zen Banda Bassotti?\nLau gazte langile ginen, gauza asko egitera iritsi direnak inguruko babesari esker. Posible da gauza asko egitea gogoa baduzu, eta beti gauzak erdizka uzten ez badituzu. Musika banda alor bat da, baina mugimendu transbertsal bat da gurea.\n1970eko hamarkada hondarreko mugimendutik heldu gara. Lehenbizi, elkartasun ekimenak antolatzen hasi ginen: behin, El Salvadorri elkartasuna adierazteko eta misilak erosteko kontzertua antolatu genuen: bost milioi lira lortu genituen gerrillari emateko.\nLiburuan diozu kanta on asko egin dituzuela, baina zuen indargunea dela jotzen duzuen hori zaretela. Hori da arrakastaren gakoa?\nNoski, kontzertuetara etortzen den jendea identifikatzen da Stalingrado eta antzeko kantekin. Jendeak badaki gatazka eremuetara joaten garela. Ez dugu soilik kantatzen, borroka egiten dugu. Jarraitzaile asko gurekin etortzen dira elkartasun karabanak antolatzen ditugunean; harreman estua dugu haiekin.\nEuskal Herriarekin duzuen harremana zergatik da hain estua?\nBrigadak antolatu genituen Nikaraguara, eta bueltan haien aldeko kontzertu bat antolatu genuen. Adiskide batek Kortaturen zinta ekarri zuen Nicaragua Sandinista kantarekin, eta gonbidatzea pentsatu genuen. 1987an etorri ziren, gero gu sanferminetan izan ginen; geroztik askotan jo dugu elkarrekin. Erromatik beti ikusi dugu Euskadi kultura eta borroka eredu gisa.\nInternazionalismoa oholtzatik defendatu behar da?\nBai, gu borrokarekin loturik gaude. Altsasuko gazteen aldeko pankarta kontzertu guztietan atera dugu. Kontzertu bat ez da mitin bat, baina beti saiatu gara kultura borroka brigada baten gisa erabiltzen.\nKonpromisoaz eta militantziaz mintzo zara liburuan. Ezin zuen bestela izan zure bizitzak?\nEz. Maite dut goizean esnatu eta ispiluari begiratzean lotsarik ez sentitzea. El Salvador eta Nikaraguako nekazariekin egon gara, Donbassen aurreko egunean bonba bat zartatu zen tokian egon gara... Haiekin identifikatu eta haiengatik borrokatu behar dugu.\nEtengabe aipatzen duzun borroka asko aldatu da?\nDekoratua aldatu da, baina kapitala betiko bera da; beraz, komunistek batasuna lortu behar dugu borrokatzeko. Batasunik gabe, ez goaz inora. Italian azken 30 urteetan borrokaren bidez lortutako eskubide asko galdu ditugu langileok.\nNola pitz daiteke borroka hori?\nPentsatzea aski litzateke, eta ez aditu telebistek diotena. Telebista eta egunkariak industria handien eskuetan daude; beraz, informazioa da irabazi beharreko lehenbiziko bataila.\nBizitzari errepasoa emanda, zer irakasbide atera duzu?\nBeti egin dugu sinesten genuen hori; batzuetan, ez dugu burutu, baina saiatu gara. Ezin dugu pentsatu betiereko porrota garenik.\nZer asmo duzue aurrerantzean?\nDiskoa grabatu berri dugu, eta Kubaren aldeko elkartasun kanpaina abiatu dugu. Karabana bat antolatu nahiko genuke.


Saharako egoeraz, Izaskun Goienetxearekin - Arrosa\nAzaroaren 13an Marokok Guergueraten protestan ziren herritarren aurka egin zuen, 1991tik indarrean zen su etena apurtuz. Saharan gerra egoera dago beraz egun, eta datozen ordu eta egunetan gertatuko dena aurreikustea zaila da. Euskal Herrian asko izan dira egunotan Sahararren borrokaren alde egindako mobilizazioak. Askapenako kide den Izaskun Goienetxeak azaldu digu Saharan gertatutakoa, eta egungo egoera. Entzun hemen!\nPosted in ZebrabideaTagged #fronte polisarioa #guerguerat #maroko #portada #sahara\n"Euskal arte eszenikoetan ere panorama aldatzen ari da, eta garratzitsua da etorkizuna nola ikusten dugun konpartitzeko ariketa egitea"\nSoraluzeko proiektu hezitzailearen berri eman digute Txapa irratiko lagunek


auñamendi | Irati Irratia | Page 2 auñamendi – 2 orrialdea – Irati Irratia\nBerdinen arteko indarkeriaren inguruko sentsibilizazio tailerra martxan\n11 martxoa, 2020 11 martxoa, 2020 Irati Irratia\tAuñamendi Gizarte Zerbitzuen Mankomunitatea, Berriak, Elkarrizketak\tamaia ubau, auñamendi, familia, gizarte zerbitzuak, indarkeria, tailerra\tLeave a comment\n2015ean jarri zen martxan Auñamendi Gizarte zerbitzuen mankomunitatean Tratu Onen dinamika. Familia, gazte zein hezitzaile ugari pasa dira programa honetatik. Oraingoan, indarkeriaren inguruko sentsibilizazio tailer bat dakarkigu eta honetaz solastu gara Amaia Ubau Gizarte Hezitzailearekin. Berak ederki azaldu digu zertan datzan eta zer egin behar dugun bertan izena emateko. Kartela: Amaia Ubau Irati irratian\nEgun on, Auñamendi! Berdinen arteko indarkeria, Karrape irratia eta Zaraitzuko euskara hamabostaldia\n11 martxoa, 2020 11 martxoa, 2020 Irati Irratia\tEgun on, Auñamendi!\tamaia ubau, auñamendi, Dabid Salbotx, Egun on Auñamendi, euskara, karrape irratia, unai zabaleta, Zaraitzu\tLeave a comment\nGaurko saioa Auñamendi gizarte zerbitzuen mankomunitatean hasi dugu, Amaia Ubau Gizarte Hezitzailearekin berdinen arteko indarkeriari aurre egiteko tailerraz solasten. Ondoren, Karrape irratira jo dugu Unai Zabaletaren kronika jasotzera. Bukatzeko, gaurkoan bai, Dabid Salbotx ,Zaraitzu ibarreko Euskara Teknikaria izan dugu, “Euskararen Hamabostaldia” ekimenaren inguruan elekatzen. Izenburua: Martxoaren 11ko saioa Iraupena: 2:35 ordu Klikatu hemen saioa jaisteko\nEgunon Auñamendi! Neguaren atarian, medikuaren bisita\n11 abendua, 2019 12 abendua, 2019 Irati Irratia\tEgun on, Auñamendi!\tauñamendi, karrape, Ubau\tLeave a comment\nNegua dator eta ez aspertzeko aholkuak jaso ditugu Jose Ignacio Ubau medikuaren eskutik. Ardurak, kezkak eta bestelako burukominak hartu ditu hizpide Aribeko auzokideak. Karrape irratitik Unai Zabaleta esatariak Leitza aldera gonbidatu gaitu, hango agendaren berri eta batez ere kintoen egunean izaten den giroa gozatzeko Izenburua: Abenduaren 11ko saioa Iraupena: 2:45 ordu Klikatu hemen saioa jaisteko


"Urteak daramatzat auto elektrikoak bakarrik gidatzen, eta ohiko erregaia erabiltzen duenarekin baino hamar aldiz gutxiago gastatzen dut" | Revista\n“Urteak daramatzat auto elektrikoak bakarrik gidatzen, eta ohiko erregaia erabiltzen duenarekin baino hamar aldiz gutxiago gastatzen dut”\nArturo Perez de Lucia, Ibilgailu Elektrikoa Garatu eta Bultzatzeko Enpresa Elkarteko zuzendari nagusia (Aedive) : "Urteak daramatzat auto elektrikoak bakarrik gidatzen, eta ohiko erregaia erabiltzen duenarekin baino hamar aldiz gutxiago gastatzen dut"\n2018ko abendua-(e)ko papereko edizioan argitaratua\nIkusi 2018ko abendua-(e)ko papereko edizioa\nAutoa aldatzeko asmoz bazabiltza, baliteke zalantza sortu izatea errekuntza bidezko bat aukeratu (gasolina edo diesela) edo auto elektriko bat. Bi horien tartean, dena den, badira bestelako aukera batzuk ere, adibidez auto hibrido bat erostea edo gas bidez dabilena. Hautatu aurretik, adituen gomendioa da kontuan hartzea zer-nolako erabilera emango diogun. Ildo horretan, hirirako auto bat nahi baduzu, aukera onak izan daitezke elektrikoa edo hibridoa. Baina erabilera mistoa emango badiozu, hau da, hirian bai baina errepidean ere bidaiak egingo badituzu, agian hobe izan liteke betiko aukerarekin gelditzea, errekuntza bidezkoarekin alegia.\nELEKTRIKOA, HAZTEN ARI DEN AUTOA.\nAuto elektrikoen inguruko eskaria asko handitu da azken urteetan, eta handitzen eta handitzen ari dira ibilgailu mota horien matrikulatzeak. Espainiako Estatuan 40.000 elektriko daude gaur egun, halaxe dio Ibilgailu Elektrikoa Garatu eta Bultzatzeko Enpresa Elkarteak (Aedive). Horien artean, badira erabat elektrikoak, bateria batekin mugitzen direnak (sarearen bidez kargatzen dira); badira entxufe bidezko hibridoak, erregaiarekin dabilen motor bat eta motor elektriko bat dutenak; eta badira maila hedatukoak esaten zaienak ere, erregai bidez dabilen energia sorgailu bat dutenak.\nAdituek uste dute 2020. edo 2023. urtetik aurrera etorriko dela auto elektrikoaren edo hibridoaren egiazko booma. Kargalekuak urri samarrak dira, batez ere hiri handi batetik irteten zarenean. Auto markak, dena den, gogor ari dira lanean bateria berriak sortzeko, gero eta autonomia handiagoa izango dutenak (gaur egun 400 kilometroraino iristen dira). Eta azkarrago kargatuko direnak ere bai, orain sei eta zortzi ordu artean behar izaten dituzte eta.\nBaina auto elektrikoak bidea egin dezan, eskaria behar du. Eta Espainian oraindik ere aski txikia da. Sartze maila ez da iristen %0,5era, eta zifra horrekin, Europa mendebaldeko herrialdeen azken lekuetan ageri da. Alderatzen hasita, Norvegian, adibidez, elektrikoa da bost autotatik bat.\nAUTO TRADIZIONALAREN ALDE.\nHori guztia kontuan hartuta, auto ekoizleek diote ohiko erregaiekin dabiltzan autoak ez direla deabrutu behar. Eta gasarekin dabiltzanak ere aintzat hartzea komeni dela diote, merkeagoak izateaz gain, gasolinazkoek edo dieselek baino gutxiago kutsatzen baitute.\nDieselaren beheraldiak, ordea, kezka sortu du sektorean; eta gainbehera horren errua, hein batean, auto zaharren isuri kutsatzaileen ospe txarrari egozten diote. Automobil eta Kamioi Ekoizleen Espainiako Elkarteak (Anfac) egindako kalkuluen arabera, 12 urte baino gehiago dituzten 400.000 diesel desagertuko balira errepideetatik, %80 murriztuko lirateke gas kutsatzaileen isuriak.\nBaina eztabaida horren gainetik, arauak daude. Europako Batasunak gehienez ere 168 miligramo nitrogeno oxido (NOX) onartzen ditu kilometro bakoitzeko dieseletan. Ekoizleen esanetan, egun lantegietatik ateratzen diren ibilgailuek betetzen dute muga hori, baina ez ibilgailurik zaharrenek. Dieselak eta gasolinazko autoak bidegurutze batean daude.\nParisko Hitzarmenak dio (klima aldaketaren aurkakoa da) 2050. urterako %80 eta %95 artean murriztu behar direla berotegi efektuko gasen isuriak. Eta gobernuak erregai fosilekin dabiltzan ibilgailuei begira hasi dira. Frantziak 2040. urtean jarri du muga, eta hortik aurrera ezingo dira saldu. Eta beste herrialde batzuek ere bide beretik jo dute, adibidez Norvegiak (2025ean), Indiak (2030) eta Alemaniak. Herrialde horren asmoa da, gainera, milioi bat auto garbi edukitzea zirkulazioan 2020an.\nEspainiak, oraingoz, ez du egin halako apusturik. Baina horrek ez du eragotzi zenbait hiritan neurriak hartzen hasi izatea. Madrilek, adibidez, poluzio egoera batzuetan galarazi egin die zirkulazioa 2000. urtea baino lehenagoko gasolina autoei eta 2006a baino lehen matrikulatutako diesel autoei, eta Bartzelonak ere betoa jarri die ibilgailurik kutsatzaileenei egun gris horietan. Valentziak, Murtziak, Kordobak eta Granadak ere badituzte arauak zirkulazio kutsatzaileena arautzeko.\nETA ZER ESAN AUTO HIBRIDOAZ ETA GASAZ?\nAuto hibridoen sailean, ia denetarik sartzen da, egia esan: motor teknologia iritsi berrien zati handi bat, auto elektrikoak ere bai, baina baita gas natural konprimatuarekin edo petrolioaren gas likidotuarekin dabiltzanak ere. Teknologiak konbinatzen dituzte. Adibidez, hibrido elektrikoek (entxufe bidezko hibridoak ere esaten zaie) modulu elektriko bat izaten dute pila txikiagoekin, hirian ibiltzeko, eta ohiko motor bat bidaietarako.\nGasarekin dabiltzan ibilgailuak ere aukera bat izan daitezke mugikortasun jasangarrirako, batez ere ibilgailu astunetan (kamioiak eta autobusak). Prezioa dute alderdi on bat: dieselek edo gasolinazkoek baino 1.500 euro gehiago balio dute eta, hortaz, elektrikoak baino askoz merkeagoak dira. Horrekin batean, gutxiago kontsumitzen dute, erregaia merkeagoa da eta murriztu egiten dituzte isuriak. Mugikortasunerako Gas Naturalaren Iberiar Elkartearen arabera, Espainian 8.400 ibilgailu inguru dabiltza gas natural berriztagarriarekin eta 50.000 inguru petrolioaren gas likidotuarekin.\n2018AN ESPAINIAN IZANDAKO SALMENTAK*\n6% hibridoak eta elektrikoak.\nIbilgailu kopurua: 40.000 ibilgailu elektriko.\n250-400 km autonomia.\n12.000 kargaleku daude Parisen / 400 kargaleku daude Madrilen\n0,70 €/litro gas likidotua\n1,25 €/litro gasolina\n20.000 € gutxieneko prezioa ibilgailu elektriko batek\n*Irailaren 30eko datuekin landua (ANFAC).\nEl experto: Arturo Perez de Lucia, Ibilgailu Elektrikoa Garatu eta Bultzatzeko Enpresa Elkarteko zuzendari nagusia (Aedive): "Planeta zaintzeaz gain, auto elektrikoak aurrezteko aukera ere ematen du egun".\nKazetaria da eta aditua ere bai mugikortasun jasangarriaren eremuan. Auto elektrikoaren defendatzaile handia da, Espainiako Estatuan dagoen handienetakoa. "Urteak daramatzat auto elektrikoak bakarrik gidatzen, eta ohiko erregaia erabiltzen duenarekin baino hamar aldiz gutxiago gastatzen dut", adierazi du. Ibilgailu Elektrikoa Garatu eta Bultzatzeko Enpresa Elkarteko zuzendaria da lanbidez New Yorken jaiotako gizon hau, eta denbora librean, itsaspekaritzan eta boxeoan aritzen da. Elkarrizketa honetan, gogoeta egin du auto elektrikoak dituen abantailen eta, hori ere onartu du, erronka handien inguruan, eta haren zabalkundea zerk moteltzen duen ere azaldu du.\nNorbait autoa erosi ez erosi zalantzan badabil (elektrikoa edo tradizionala), zer-nolako aholkua emango zenioke?\nAutoa erabiliko badu, bereziki hirian, lehenbiziko gauza da aztertzea inguruan zer-nolako aukerak dituen mugikortasunerako, eta egiaz erosi behar ote duen pentsatzea. Garraio publiko kolektiboak gero eta aukera gehiago ematen du. Horien artean daude metroa, autobusa, aldirietakoak eta metro arina, baina baita taxiak eta ibilgailu gidaridunak ere, eta beste irtenbide batzuk, bizikleten, motorren eta autoen sharinga adibidez partekatuak. Eta patinete bat ere erabil daiteke. Ez da ahaztu behar, errekuntzak ingurumenean duen eraginak sortzen duen kezka ez ezik, beste arazo handi batzuk ere izaten direla hiri inguruetan, auto pilaketak adibidez, eta horiei ere jarri behar zaie konponbidea.\nEta egiaz behar badut, baina autoa batez ere hirian erabiliko badut, zer-nolako ibilgailua erosi behar nuke?\nHori guztia aztertu eta, hala ere, autoa erosi beharra dugula ondorioztatuz gero, ikusi egin behar da zenbat kilometro egiten ditugun egunean. Baina aukerarik onena, ia ziur, auto elektrikoa izango da. Merkatuan dagoeneko badaude 400 kilometroko autonomia eskaintzen duten ibilgailuak. Nahikoa eta gehiago da hori, herritarren %85ek egunean 50 kilometro baino gutxiago egiten dituzte eta.\nAuto elektrikoak, baina, baditu arazo batzuk. Lehenengoa, prezioa.\nJendeak uste du auto baten kostua erostean ordaintzen den hori dela, baina kontzesionariotik ateratzen denean, alde bateko eta besteko kostuak hasten dira etortzen ia etenik gabe, eta horiek gehituta, auto tradizional baten hasierako prezioa bikoiztera irits daiteke. Auto elektrikoak ia ez du izaten gisa horretako kosturik, mantentze lanik ia ez baitzaio egin behar, kargatzeko gastua erregaiarena baino hamar aldiz merkeagoa ere izaten da, eta baditu beste abantaila gehigarri batzuk ere, adibidez doan aparkatu daitekeela leku arautu batzuetan eta autobideko ordainlekuak doakoak izaten direla.\nTeknologiak lortu du 400 kilometroko autonomia ematea ibilgailuei, baina zenbaitek uste du oraindik ere gutxi dela.\nKomeni da kontuan hartzea karga nagusia etxean edo lantokian egiten dela, eta horrek erantzuna ematen dio beharrizanen %80ri. Hori nekez ulertzen du errekuntza bidezko ibilgailu bat duenak, hark nahitaez zerbitzugune batera joan beharra baitu ibilgailuak funtzionatuko badu.\nZure ustez, lortuko al da kargalekuekin sare trinko bat egitea, Espainian barrena arazorik gabe bidaiatzeko modua izan dadin?\nHorretan ari gara. Badago proiektu bat karga azkarrerako sare bat zabaltzeko, zeinak aukera emango duen edozein ibilgailu elektrikok distantzia ertain eta luzeak egin ditzan arazorik gabe. Dena ongi badoa, 2019. urte amaierarako oinarrizko azpiegitura sare bat edukiko dugu errepide eta autobide nagusietan azkar kargatzeko.\nOrduan, zein da gaur egun auto elektriko bat erostearen abantaila handia?\nAsko ditu. Horien artean, murriztu egiten direla isuri kutsatzaileak eta akustikoak, gidatzeko erosotasuna, azeleratzeko eta erantzuteko garaian eskaintzen dituen prestazioak. Baina, guztien artean, aurrezkia nabarmenduko nuke: erosteko garaian zertxobait garestiagoa da, baina mantentze lanak eta ondorengo erabilera askoz merkeagoak dira.\nEta arazoen artean, zein da eragozpenik handiena Espainian auto elektriko bat erosteko?\nAgian, garrantzitsuena da, norberak aparkatzeko leku bat eduki ezean han kargatzeko gunea jartzeko, zailagoa dela auto elektriko bat edukitzea. Zorionez, badira txandakako aparkalekuak, eta saltoki handiak eta hirugarren sektoreko beste eraikin batzuk hasiak dira kargalekuak jartzen beren aparkalekuetan, eta horrek aukera ematen die berentzat lekurik ez duten gidariei autoa kargatzeko.\nEta isuriak kontuan hartzen baditugu, teknologia elektrikoa al da modu bakarra Parisko Hitzarmenak isurientzat ezartzen dituen mugak betetzeko?\nGarraiorako jarri diren helburuak hain dira handinahiak, elektrifikazioa da horietara iristeko bide bakarra. Merkatu azterketa batzuen arabera, 2030. urtean bi milioi ibilgailu eduki behar genituzke matrikulatuta, eta 2050ean, sei milioi. Gaur egun 40.000 ibilgailu elektriko daude. Esprinta jo behar dugu urte hauetan.\nBaten batek esango du hor ere badagoela tranpa. Auto elektrikoak gutxiago kutsatzen du bidean dabilela, baina argindarraren zati handi bat oraindik ere erregai fosiletatik lortzen da Espainian.\nDesinformazio handia dago horren inguruan: Espainiako argindarraren %70 libre dago CO2 isurietatik, berriztagarriak eta energia nuklearra gehituta. Eta kontuan hartu behar da Espainian aurreikusia dagoela energia berriztagarriak ugaritzea.\nOrduan, zer-nolako neurriak proposatzen dituzu elektrikoa egiaz izan dadin aukera jasangarri bat eta planeta kontuan hartzen duena?\nErrepideko mugikortasunean, ibilgailu elektrikoa da oraintxe aukerarik jasangarriena ingurumenari dagokionez; eta %90etik gorako eraginkortasunak eskaintzen ditu errekuntza bidezkoen aldean, zeintzuen eraginkortasuna %25aren inguruan dabilen.\nOraintxe al da unea ibilgailu elektriko bat erosteko edo hobe da urte batzuetan zain egotea?\nUrte batzuk badira nik ibilgailu elektrikoak bakarrik erosten eta gidatzen ditudala. Eta aurreztu egiten dut errekuntza bidezko autoa ibiltzen nuen garaiarekin alderatuta. Hilean 1.500 kilometro egiten ditut, batez beste, eta argindarrean 20 eta 23 euro artean ordaintzen dut hilean, erregai fosiletarako beharko nukeena baino hamar aldiz gutxiago. Zalantzarik gabe, jarraitu egingo du ibilgailu elektrikoen bilakaerak.\nKoloreteak badu zerbait ezkutuan\n"Urteak daramatzat auto elektrikoak bakarrik gidatzen, eta ohiko erregaia erabiltzen duenarekin baino hamar aldiz gutxiago gastatzen dut"


[Galeria] Elurtza Etxebeste eta Jon Urtizberea igo dira azkarren Urkabera : Oarsoaldeko Hitza\n[Galeria] Elurtza Etxebeste eta Jon Urtizberea igo dira azkarren Urkabera\nUrkabeko Igoeran izan dira gaur arratsaldean 35 parte hartzaile. Beroa egin du, eta 1,6 kilometroko bide malkarra are latzagoa egin zaie partaideei.\nPartaide guztiak, Urkaben, talde argazkian.\nUrkabeko Igoeraren hirugarren ekitaldia egin dute gaur Oiartzunen, 35 lagunen partaidetzarekin (iazko kopuru berbera). Urkabeko gurutzearen aurrean zintzarria jotzen lehenak Elurtza Etxebeste oiartzuarra eta Jon Urtizberea izan dira. Oiartzuar onenentzat ere bazegoen saria: Etxebestek berak, eta Aritz Urdanpilletak (laugarren izan da gizonen sailkapen nagusian) eraman dute herritar azkarrenaren saria. 30 gizon eta 5 emakume izan dira parte hartzen.\nBero egiten zuen gaur lasterketa hasterakoan, 17:00etan. 1,6 kilometrokoa izan arren, ez du atsedenaldirako tartetik ematen probak, bidegorritik Urkaberaino, Done Eztebe plaza eta Legarreako malda pasatu ondoren, den-dena da gora, desnibel handiarekin. Korrikalariei onena eskatzen dien proba da Intxixu Trail Girizia Mendi Lasterketa Taldekoek antolatzen dutena.\nGainera, Urtizbereak gizonen errekorra hautsi egin du. 8 minutu eta 54 segundoan zegoen ezarrita, eta gizonen ataleko irabazleak 19 segundotan jaitsi du aurrez zegoen marka onena, 8 minutu eta 35 segundoan utziz. Gizonetan bigarren eta hirugarren sailkatu direnek ere hautsi dute aurreko errekorra.\nSari banaketa Kontzejupean egin dute. Izan ere, Oiartzungo Garagardo Festa baitago bertan.\nJarraian, emakumeen eta gizonen kategorietako bost lehenak. Sailkapen osoa Herrikrosa plataformaren webgunean ikusi ahalko da aurki.\nElurtza Etxebeste 14:11\nAne Berasarte 14:23\nMertxe Casas 14:33\nIrati Gaztelumendi 15:16\nMagali Albisu 15:16\nJon Urtizberea 08:35\nAitor Viriday 08:41\nXabier Miguel 08:51\nAritz Urdanpilleta 09:20\nAitor Zabaleta 09:28\nOndokoak, helmugako hainbat argazki dira: